text:
Diabierna, 24 di juni 2022, CBN tin un tremendo actividad pa celebra un di e tradicionnan mas bieu di nos pais. CBN lo tin un programa cu lo cuminsa 7or di anochi y lo ta yena di musica, baile y competencia. Lo tin presentacion di Banda Grupo un Brindis y diferente grupo di baile. Naturalmente tambe lo bay tin competencia di baile di San Juan pa pareha y grito di gay y canto di galiña. Nos lo tin un bar y cushina bon surti y ta spera pueblo en general, specialmente e pueblo di Noord pa bin celebra hunto cu nos.
E anochi aki lo ta dedica na un boluntario di nos cu ya pa 30 aña ta aporta na guia y sosten na nos mucha y hobennan di Noord, sra. Christeca “Tanta Eta” Ignacio. Un trayectoria di trabou boluntario structural y di curason, pesey mes CBN kier a gradici Tanta Eta pa esaki door di desica e actividad aki na su persona.
Dera Gay lo ta nos prome actividad grandi desde cu a stop di organisa actividad pa motibo di e pandemia. Nos kier a gradici CedeAruba y Setar NV pa yuda nos haci e actividad aki posibel. Sin nan aporte esaki no lo tabata posibel.
Pa finalisa nos ta termina cu un mensahe di Vicente Ras – Gusta cultura y tradicion di otro, stima y cuida loke ta di nos!! Nos ta warda boso na CBN p’asina engrandece nos celebracion y traspasa un bunita tradicion pa nos hoben y muchanan.


c: text/html

text:
WILLEMSTAD.- Ayera nochi algu pasá di 12 or, polis a haña un tep ku un bar riba Cubaweg lo tabata habrí normalmente den orario di Toke de Keda, i ku lo tabatin fiesta ta tumando lugá. Polis i otro unidatnan a harma un plan pa bai wak kiko ta pasando na e establesimentu en kuestion.
Na yegada n’e bar ta mustra di ta kompletamente será, i ku lo no tin ningun aktividat ta tumando lugá. Banda di esaki no tabatin outo pará dilanti dje bar. A resultá ku e bishitantenan di e bar a stashoná nan outo dilanti kas di abitantenan den bisindario, i na pia a kana bai e bar p’asina despistá outoridatnan.
Polisnan a rondoná e bar, i seguidamente a prosedé pa habri e porta di e bar, kaminda a topa mas di 50 hende sintá ta bebe, kombersá i baila den e lugá. Tabatin un fiesta, pasobra e dama a sali bai ku polisnan ku su bolo den man.
Mayoria dje hòmbernan ku tabata den e establesimentu tabata kurasoleño, miéntras e damanan tabata latino.
Esnan ku no por a identifiká nan mes, mester a bai ku polis. Un total di 14 hende muhé latino a bai warda di polis.
Den Toke de Keda: Tabatin “fiesta” den bar riba Cubaweg
WILLEMSTAD.- Ayera nochi algu pasá di 12 or, polis a haña un tep ku un bar riba Cubaweg lo tabata habrí normalmente den orario di Toke de Keda, i ku lo tabatin fiesta ta tumando lugá. Polis i otro unidatnan a harma un plan pa bai wak kiko ta pasando na e establesimentu en kuestion.

robotstxt: allowed

filter: keep


text:
CUERPO POLICIAL ARUBA TA INFORMA:
Un rato pasa Atraco Team a hasi un entrada hudicial na un cas na De Vuyst y a detene 2 sospechoso e homber di inisialnan A.A.B. 24 aña di y e mohe J.M.R. di 22 aña.
Esaki ta relaciona cu diferente atraconon cu a tuma lugar.
Teniendo na cuenta cu tawata atraconan arma a hasi uso di arrestatie team pa detene e sospechosonan aki.
Un tremendo trabao di Atraco Team. Un peticion na e pueblo si bo sa algo of a wak algo jama e tiplijn di polis cu ta 11141. Tur informacion ta importante.


text:
ORANJESTAD – Dialuna durante Conferencia di Prensa di Gobierno di Aruba, Prome Minister Evelyn Wever – Croes a duna update di e situacion di COVID-19. A constata cu e cifranan di casonan positivo ta aumentando, pa cual ta necesario pa ciudadanonan practica medidanan di cuido y prevencion contra e virus.
Siman pasa tabatin 326 caso activo di Covid, y e siman aki e casonan ta na 701. Pues den solamente un siman, e cifranan a mas cu redobla. Basa riba esaki por constata cu actualemente e averahe di casonan nobo pa dia ta 134, y e ‘positivity rate’ ta 43%. Pa locual ta e cantidad di personanan den hospital, siman pasa tabatin 4 persona hospitalisa y actualmente tin 10 di cual 1 ta den cuido intensivo. E cantidad di personan cu a fayece di Covid tambe a aumenta cu 3 mas, cual ta haci e cifra total di esnan cu a fayece di covid, 216. Prome Minister den nomber di Gobierno ta extende palabra di condolencia na famianan y sernan keri di e fayecidonan.
Teniendo na cuenta cu tin solamente 1 persona den cuido intensivo, no tin base legal pa impone medidanan di ley pa controla y reduci contagio. Pa e motibo aki, Prome Minister ta pidi henter comunidad pa cuida bo mes y cuida bo famia. No warda pa Gobierno bin cu medida pa cuidabo.
E datonan ta indica cu e averahe di edad di personanan cu ta contagia cu Covid actualmente, ta entre 40 pa 50 aña (cual no ta wordo considera un edad hopi halto of di riesgo). Sinembargo, ta mirando e edad di esnan contagia ta bahando, pa cual mester ta consciente cu si muchanan y hobennan ta contagia, esaki ta wordo transmiti mas facil na adultonan incluyendo esnan vulnerabel, Prome Minister Wever – Croes a splica.
RECOMENDACIONNAN DI GOBIERNO PA REDUCI Y PREVENI CONTAGIO:
Ta recomendabel pa evita sitio cu aglomeracion di hopi hende, principalmente si ta trata di espacionan paden. Ta recomenda pa evita di bay cerca personanan malo y laba man frecuentemente cu awa y habon pa 20 seconde. Den caso cu awa y habon no ta disponibel, por haci uzo di handsanitizer. Tambe mester evita di mishi cu boca, nanishi y wowo si no a laba man recientemente. Den caso cu ta sinti sintomanan di Covid, ta necesario pa bo keda paden, y haci un test.
Pa haci test mester yama bo dokter di cas, kende lo guia e proceso, of por hacie tambe a traves di e website di DVG, www.dvg.aw. Den caso cu bo resultado ta positivo pa COVID-19, ta hopi importante pa keda paden pa no plama e virus.
Por ultimo, considerando e situacion cu tin aworaki, Prome Minister ta recomenda pa personanan cuminsa cana cu tapaboca pa di e forma aki por ta proteha contra di e virus.


text:
Diamars dia 5 december ultimo a tuma lugar e participacion di e tres alumnonan cu lo bay representa Colegio Arubano na e di seis Singapore International Mathematics Challenge of manera e ta wordo jama SIMC. Esaki ta un competencia mundialmente reconoci na unda e miho scolnan secundario di mundo ta participa.
Esaki ta e di di tres biaha cu Colegio Arubano ta wordo invita. Na anja 2016 ta e promer anja cu Colegio a participa.
E tres alumnonan di VWO-5 cu ta bay representa Colegio Arubano ta:
▪ Jim Wijngaarde, un mucha homber hopi inteligente cu ta hanja ambos Wiskunde-B y Wiskunde-D. Jim ta hopi motiva pa bay.
▪ Jamin Xie, un joven intellignte, cu tambe tin Wiskunde-B y D y tambe ta hopi motiva pa bay competi.
▪ Marlon Ng cu ta un joven hopi intelligente y serio y ta determina pa haci un bon papel na Singapore.
Pa hasi e viahe aki possibel, Colegio kier hasi un llamada na nos commercio, banconan I pueblo en general di Aruba pa juda cu e parti financiero.
Cu ayudo di comercio/banco Colegio Arubano lo participa cu un team hopi duro na anja 2018.
Si tin cualkier pregunta por contact sr. R. Quant na Colegio Arubano. Tel. 5822005.


text:
Desde comienso di e pandemia e Ministerio di Boluntario di Freewinds ta trahando duro pa hasi Aruba e lugar mas sigur na mundo. Nan a haci esaki por medio di educacion cu e pamfletanan di Stay Well, seminarionan di entrenamento y prevencion y tambe desinfecta door di fumiga y hasi limpi cu Decon 7 , e agente mas efectivo pa combati corona virus. A desinfecta rond di e isla na scol, misa, oficina di gobierno, malls, centro deportivo, restaurants, beach bars y mas.
Awor nan lo amplia nan esfuersonan pa traha na e negoshinan caminda hopi hende ta frecuenta manera pomp stacion y supermercadonan.
Supermercadonan, mini markets y pomp stacion ta e lugarnan caminda mas hende ta frecuenta durante di dia. E negoshinan aki mester wordo desinfecta riba base regular y e ministerio di Boluntario t ayudando e doñonan, managers y personal di e establecimentonan vital aki pa e seguridad di nan cliente, empleaonan y e economia di nos isla.Siguiendo e protocolnan basico di mantene distancia social, bisti un mondkapje den publico y asegurando cu luganan caminda hopi hende ta mishi, manera check out counters y luganan di muestra ta wordo desinfecta ta e maneranan comproba pa stop e virus di plama.
E doñonan y managers di e lugarnan aki tin hopi aprecio pa Freewinds y su Boluntarionan, pasobra nan sa cu nan accion pa mantene nan negoshi habri y e portanan habri pa mas cliente.
Oslin Ismael, doño di e pomp stacion na Wayaca a bisa:” Fantastico, nos ta mantene os luga limpi pero ta bon cu e Boluntarionan di Freewinds a pasa cerca nos. Pomp stacion henter dia ta druk cu hende drentando y saliendo.
Nos ta desinfecta regularmente pero ta bon pa haya ayudo adicional. Nan ta
haciendo un bon trabou riba nos isla.”
E doño di e Mini Market Fruteria Santo Domingo, Priscilla Burgos, a sinti casi mescos y a bisa:” A yuda hopi cu e Ministerio di Boluntario di Freewinds a yuda desinfecta e lugarnan cu hende ta mishi hopi. Naturalmente nos ta desinfecta pero e extra aki ta wordo aprecia.”
Un di e Boluntario di Freewinds a comenta:” Desde comienzo di e pandemia mi a ripara cu cada biaha cu suavisa e protocolnan ta sigi un aumento di casonan di covid-19 y pesey awor ta e momento pa enfatisa e protocolnan di prevencion, observa tur restriccion y no permiti pa hendenan rond di bo ta neglisha di bisti nan mondkapje of no ta mantene distancia social. Nan salud y esun di esnan rond di nan ta na peliger y si e virus sigi plama lo deteriora cualquier progreso di e economia di nos isla.”
Pa asistencia di e Ministerio di Boluntario di Freewinds pa desinfecta bo luga, of pa ricibi un seminario di prevencion of un training con pa desinfecta bo luga di trabou of bo cas, por favor contact [email protected] of na signal +1-727-8104 of na cel 297 747-1613.
Pa haya informacion con bo por proteha bo mes y otronan,con bo por mantene bo cas y bo lugar di trabou sigur bishita e How to Stay Well Resource Center online na www.scientology.org/staywel na undo bo ta waak tur e pamfletanan y video y por download nan gratuitamente. Tur e material aki ta obtenibel na spaño, hulandes e ingles y 18 idioma mas.


text:
Fundacion Centro di Pesca Hadicurari ta extende un invitacion na tur piscado na Aruba. Hopi piscado pero tambe, tur esunnan cu ta interesa cu e informacion tocante e ley cu a sali algun siman pasa y cu ta practicamente den ehecucion. Sr. Clifford Rosa ta amplia mas ariba esaki.
Centro di Pesca Hadicurari a trece e informacionnan aki dilanti, pa mustra cu tin algo cu no ta cana bon. Esaki a wordo trece caba dilanti, pa pone tur hende na altura pa wak kico ta pasando. Fundacion a sinta cu Minister de Meza, cu e Ministerio y e Departamento di Naturalesa y Medio Ambiente.
Gobierno lo haci su trabao, pa asina ey para y informa tambe e instancianan, manera Warda Costa of Polisnan Maritimo pa no actua contra di piscadonan, tanten cu no bin un reunion y un sondeo di kico e piscadonan ta pensa tocante e ley aki. Mirando cu e fundacion ta traha pa mantene e pesca na Aruba y tambe e piscadonan, pa proteha nan, nan a haya nan mes cu’n sorpresa. Esey sigur no ta algo cu por bay cun’e sin mas. Pesey ta haci un yamado na e mundo di piscadonan, piscadonan di baranca, di reda, etc. Tur esun cu ta sinti su mes piscado, ta wordo invita pa un reunion dia 10 di Oktober na Piedra Plat Entertainmente Center pa 7 or di anochi. Aki lo tene un reunion general pa haya e informacion for di e piscado, pero tambe pa duna e informacion aki tambe con e asunto aki a cana.
Sr. Rosa a sigui bisa cu den e reunion aki, lo bay pidi firma di e piscadonan pa sostene un carta cu lo sali pa Gobernador, pa medio di Parlamento di Aruba, pa asina ey mustra e malcontento cu e mundo di piscadonan tin na Aruba. Actualmente e fundacion ta mantene su mes na e parti di piscamento. Pero nan sa cu e ley aki lo atacha e sector primario completamente. Tambe e fundacion lo apoya cualke otro cu ta desea di sigui fomenta nan disgusto cu e ley aki for a sali di un dia pa otro, mirando cu e fundacionnan (NGOnan) no a wordo envolvi, pa sa kico ta e impacto di e ley aki ariba e sector aki.
Actualmente e fundacion ta pone algun di e piscanan cu pa hopi di e piscadonan ta imposibel, mirando cu ta net esey ta loke nan ta sobrevivi cun’e. Practicamente esey ta loke nan ta sobrevivi cun’e. Si cuminsa cu e haas, cual mayoria piscado ta uza, cual ta e tuna, cu ta e pisca cu ta necesario pa sobrevivi den e mundo di pesca. Si e ta poni como proteccion, e pakico e ta ariba e lista.
E lobster tambe ta ariba e lista. Si wak e kreeft, si e ta proteha y pakico e ta proteha, con por tin un bista ariba esaki ya cu no tin un restaurant na Aruba cu no ta ofrece kreeft. Pa e piscadonan local, con ta bay atende esaki ta wordo atendi y tambe e importacion di kreeft. Con ta posibel cu kreeft ta wordo poni ariba menu. E asunto aki tin mester di atencion pa asina sigui desaroya ariba dje. Un otro ariba e lista, ta e Manta, cual sigur ta un cu ta wordo uza pa un cuminda manera kerie kerie. Dus aki ta kibra un tradicion, solamente di pone atencion ariba cierto especienan.
Tin dos diferente jampou, e jukfish y e jacupepper. Esaki tambe ta dos di e tipo di groupernan cu tambe ta bin ariba e lista. E fundacion, ta pidi atencion pa cu esaki. Ta pidi e piscado pa nan ta prepara pa asina bin cu e informaiconnan corecto dia 10 y ariba e fecha aki lo tin un lista poni caminda lo pidi na e piscadonan pa asina sostene e carta cu lo wordo manda como e ultimo recurso, pa para e parti di e ley aki pa asina proteha nos productornan local. Por mira ehempelnan di Bonaire y Corsou, pa no bay mucho leu.
Na Corsou por ehempel tin un ley di proteccion pa e productor, dus e agricultor, e piscado, e cunukero. Algo asina mester na Aruba. Comercio na Aruba ta asina cu na otro parti e productonan aki ta wordo importa y nos ta lagando nos mesun hendenan un banda. Ta momento pa reflexion y pone nos mes como local y Arubiano, con ta atende cu cierto ponencianan cu gobierno ta bin cun’e, segun Sr. Clifford Rosa, di Fundacion Centro di Pesca Hadicurari.


text:
Segun Parlamentario Hendrik Tevreden Aruba por y mester enfoca mas ariba su Seguridad Alimentario. E ultimo añanan, hopi hende na Aruba a cuminsa bira mas consciente di Aruba su dependencia halto ariba importacion di cuminda y nos necesidadnan basico. Asina por a nota cu ora fronteranan cu otro paisnan a sera, cierto berduranan a bira indisponibel na Aruba. Y ora COVID a impacta mundo henter, nos a mira un dedicacion creciente na plantamento di nos propio cuminda. Asina poco poco, e topico di agricultura local a cuminsa haya mas atencion. “Mi ta contento di mira cu tanto e otorgamento structural y efectivo di huurgrond, como tambe e rebaho di costo di awa pa agricultornan ta un realidad awor na Aruba. Pero nos no a yega ainda,” nos sa cu ainda tin hopi cosnan pa mehora den e area aki, segun parlamentario Hendrik Tevreden. Tevreden ta di opinion cu progreso den agricultura ta trese benficionan colectivo cu ne. Pesey nos enfoke mester ta pa desaroya e sector y cuminsa traha riba e tema general riba nivel macro cu ta Seguridad Alimetario, esta Food Security manera ta wordo ilustra cu Sustainable Development Goals 2 (SDG 2). “Den tur commisionnan local y internacional manera Parlatino y IPKO mi a hiba e dialogo aki, Tevreden a enfatisa.
Produccion local y poder di compra
Mi ta cana den pueblo y scucha kiko realmente ta e necesidad serca nan. Y ta bira mas y mas cla cu acceso economico na cuminda a cuminsa bira un problema como cu prijsnan ta halto. Aruba mester no solamente produsi cuminda localmente pero Tevreden ta amplia y splika cu Seguridad Alimentario (SDG 2) kiermen cu pueblo mester tin acceso economico tambe na alimentonan, esta poder di compra. Esaki sigur lo por resulta cu nos pueblo lo hiba un bida productivo y saludabel cumpliendo cu nan necesidadnan nutritivo basico.
“E idea di desaroya nos sector di agricultura -manera ya caba ta papiando di esaki pa hopi tempo- lo cubri e parti di alimentonan (fisicamente) solamente. Pero nos mester habri dialogo ariba e parti di percura cu comunidad por cumpra (economicamente) e alimentonan ey tambe.”
Plan integral
Pesey Tevreden ta boga primordialmente pa un plan integral di desaroyo di nos sector primario. Un plan cu ta cubri kiko lo hasi pa percura cu produccion di nos mes cuminda por ta posibel na costonan rasonabel. Un plan multi funcional cu tin di mustra con departamentonan lo traha hunto pa baha prijs di produccion local tanto den sentido fiscal como den sentido financiero. Un plan cu tin di ilustra con lo incentiva mas produccion local, proteha e produccion local, maneha importacion y baha nos dependencia ariba importacion. “Lo mi kier mira un plan cu no solamente ta enfoka riba agricultura, pero tambe otro sectornan manera avicultura y apicultura”. Avicultura ta curbi cria di parhanan y produccion di carni y webo. Apicultura ta cubri e parti di abeja y produccion di honing. “E experencia y contactonan acumula e ultimo añanan aki den commisionnan internacional di agricultura y mi experiencia den e sector social a habri un forma nobo con ami ta mira e aspecto aki. Nos por produci berdura, fruta, pero tambe carni, webo. Pesey mi ta ansioso pa mira kiko lo ta e vision di gobierno ariba e aspectonan fisico como economico di produccion di cuminda pa e termino nos dilanti. E desaroyo di e sector aki mi ta mira como algo crucial y esencial pa nos futuro como pais. Pesey un plan efectivo y gradual pa baha nos dependencia ariba importacion di cumindanan basico ta esencial pa nos pais. Sin lubida cu e mester wordo acompania pa un plan integral di acceso economico na e cumindanan basico tambe, Tevreden ta termina bisando.


text:
Naturalesa ta proveé ku substansianan fuerte sufisiente kontra corona virus ?
Humanidat a konosé diferente malesanan infeksioso segun nos historia. E malesanan aki ta un menasa prinsipalmente pa e hende ku un sistema di defensa (inmunidat) abou entre otro pa motibu di uso di remedi, falta di mineral i vitamina, edat òf malesa.
Klik aki pa sigi lesa den nos eBook
Klik aki pa inskribí na nos kurso di AROMA TERAPIA ANTI -VIRUS
Join our SYR Wellness FB GROUP for weekly informations, updates and specials


text:
Entertainment
Home Entertainment
JEON ta lansa prome tema Internacional di aña 2021 Despues di algun luna...
ORANJESTAD: Artista Cantante Carlos Arroyo cu ta firma bou di Record Label “Rimas” por cierto Record Label cu Bad Bunny ta cay bou di...
Bo tabata sa pakiko nos ta celebra aña nobo riba 1 di januari
Riba 1 di januari manera ta nos tradicion nos ta celebra aña nobo. Danki na Papa Gregorio XIII y e Romanonan nos ta celebre...
Aña ta bolter cu lansamento di Biggy Boy Forever Album sigui pa un Concierto...
JEON ta sopresa su fanaticonan anunciando cu pa clausura aña 2020 e ta lansa su Album tan spera “Biggy Boy FOREVER” 1 di Januari...
Aña Nobo anochi… Un otro concierto regalo pa henter nos pueblo!
Comunidad por a disfruta di e concierto “Fin di aña na cas” cu Edjean y su invitadonan a presenta Bispo di Pasco y e...
Tito Rojas(65) veterano Salsero a fayece awe marduga december 26
San Juan - Puerto Rico Awe diasabra den oranan di mainta a drenta e informe cu e veterano di Salso Tito Rojas(65) a fallece. Asina su...
Un marca mundial ta contesta demanda di consumidor pa eleva cushina Asiatico P.F....
Oranjestad –P.F. Chang’s, un marca mundial di hopi aña, cu mas di 300 restaurant rond mundo, awor ta añadi un otro localidad. Pa prome...
Compleho di IMAX “Gloria” ta unico den Caribe Gobierno ta gradici famia...
ORANJESTAD, Aruba - “Tin cu cuminsa na gradici y felicita famia de Veer y MetaCorp pa demostra un confiansa enorme den economia di pais...
Aruba tin un di e salanan di IMAX mas moderno den Caribe MetaCorp...
ORANJESTAD, Aruba - “Boso no por imagina e honor cu ta toca ami awe pa ta para aki, na ocasion di apertura di un...
Sint Jan Kleuterschool a haya bishita di Sinterklaas y su Zwarte Pietnan
Cadushi Largo, Aruba: Diahuebs durante cu tur mucha tabata na scol, na Sint Jan Kleuterschool Sinterklaas y su pietnan a pasa haci un bishita...
Hopi expectativa y orguyo nacional den pueblo pa IMAX Amantenan di pantaya grandi...
ORANJESTAD, Aruba – Desde e anuncio di The Movies cu amantenan di pantaya grandi por inscribi pa bay mira pelicula gratis na Gloria – Movies,...


text:
les di Sabbatskol
otro idioma
Les di sabbatskol kuartaal 2, aña 2022, Titula: GÉNESIS
Les 13: Israel na Egipto
Yakob ta Establesé na Egipto
Lesa pa e siman aki:
Génesis 46; Rom. 10:12, 13; Génesis 47; Génesis 48; Echonan 3:25, 26; Génesis 49; Fil. 2:10; Gén. 49:29-50:21.
TEKSTO PRINSIPAL:
"E israelitanan a keda biba na Egipto, nan a tuma e region Goshen pa nan. Ei nan a haña mashá hopi desendiente" (Génesis 47:27).
djaluna, 20-06-2022
Ta masha interesante kon, apesar di tur loke nan a bisa Yakob tokante ku Jozef ta bibu na Egipto, Señor ainda a dun'é "vishonnan di anochi" (Gén. 46:2, , Beibel Santu) i den nan a mand'é bai. Yakob ta bandoná e Tera di Promesa pasobra, di tur lugá, Egipto-ku mas despues ta bira asosiá ku esun lugá ku e pueblo di Dios no ke bai (Deut. 17:16).
Lesa Génesis 47. Kua bèrdat i prinsipio spiritual nos por haña den e relato akí?
'Jozef a tuma sinku di su rumannan pa presentá na fárao i risibí di dje e konseshon di tera pa nan futuro hogar. Gratitut na su promé minister lo a hiba e monarka na honra nan ku nominashon pa kargonan di estado; pero Jozef, leal na e adorashon di Yehova, a trata di salba su rumannan di e tentashonnan ku lo a eksponé nan na un korte pagano; p'esei el a konsehá nan, ora rei a kuestioná nan, pa bis'é nan okupashon frankamente. E yunan hòmber di Yakob a sigui e konseho akí, siendo kuidadoso tambe pa deklará ku nan a bin pa keda temporalmente dene tera, no pa bira habitante permanente einan, asina reservando e derecho di bai si nan a skohe esei. E rei a asigná nan un kas, manera el a ofresé, den 'e mihó di e tera', e pais di Goshen.'-Ellen G. White, Patriarchs and Prophets, p. 233.
Inteligentemente, tambe, fárao no ta kurashá e peregrinonan akí pa bira pididónan di limosna, bibando di e generosidat di nan anfitrion. E ta puntra nan tokante nan 'fishi' (Gén. 47:3) pa asina nan por ahustá mihó den nan medio ambiente nobo. E ta ansioso tambe pa usa nan ekspertisio, i asta ta sugerí pa nan sirbié komo 'kuidadónan di [su] bestianan' (Gén. 47:6).
E ora ei, aunke Yakob, e strañero, ta esun inferior, e strañero, e ta pará dilanti di e lider di e tera, i, manera e teksto ta bisa, "Yakob a bendishoná fárao" (Gén. 47:7). E, e strañero humilde, ta esun ku ta bendishoná fárao, e gobernante di e Egipto poderoso? Di kon esei mester ta asina?
Ta usa e verbo 'amad lifney,"presentá ... na (Gén. 47:7, Beibel Santu), normalmente den kontekstonan saserdotal (Lev. 14:11). Konsiderando ku den Egipto antiguo fárao tabatin e státus di e saserdote di mas haltu, esaki ta nifiká ku, den un sentido spiritual, Yakob ta para mas haltu ku e saserdote di mas haltu di Egipto, mas haltu asta ku fárao mes.
Loke sea ta nos stashon den bida, kíko e mester nifiká pa nos, den sentido di kon nos ta trata otronan, ku nos ta "un saserdosio real, un nashon santu, un pueblo pekuliar"(1 Pe. 2:9, , Beibel Santu)? Ki obligashon nos fe ta pone riba nos?
151


text:
Un desafio nobo pa nos para atleta Elliott Loonstra PLY cu a biaha diabierna pa Manchester Gran Britania pa asina competi den e prestigioso campeonato 2022 European Open Para Taekwondo. Esaki lo ta su prome participacion na Europa cu e objetivo di adkiri mas experiencia y obtene puntonan pa mantene su posicion den e top 10 di mundo. Actualmente Loonstra ta number 8 na mundo y 1e den e region Para Panamericano. Si e mehora su posicion den e ranking mundial, el lo logra clasificacion directo pa e 2024 Paris Paralympic Games. Nos kier desea un exito grandi na Elliott ‘Lefty’ Loonstra PLY y su coach internacional Luciano Mazzeo. Un agradecimento fuerte y grandi na e pueblo di Aruba y na famia Loonstra pa nan apoyo continuo e incondicional.
#ParaTaekwondo #ArubaParaTaekwondo #WorldParaTaekwondo #ArubaParalympic


text:
Notisia
For di 1 di yüni 2022 no mester di deklarashon di salú pa biaha pa Boneiru
For di 1 di yüni 2022, biaheronan pa Boneiru no mester yena deklarashon di salú mas. Esei ta nifiká ku for di e fecha ei no tin kondishonnan di biahe...
Orario nobo sentronan di yamada 0800 0800 i 0800 0900
For di 16 di mei 2022, e sentronan di yamada 0800 0800 i 0800 0900 ta aksesibel di djaluna pa djabièrnè di 08:00 – 17:00. Den fin di siman e...
No tin karentena mas pa habitantenan di mesun kas òf kontaktonan estrecho di persona kontagiá
For di 16 di mei 2022 habitantenan di mesun kas òf kontaktonan estrecho di un persona kontagiá no mester bai mas den karentena. Salubridat Públiko ta konsehá e personanan akí...
Kampaña eksitoso ‘Biba kuné’ durante Dia di Rincon i Simadan na Playa
Kralendijk - Departamento di Salubridat Públiko ta mira tras ku satisfakshon riba un kampaña eksitoso di ‘Biba kuné’ durante Dia di Rincon i e Simadan na Playa. Empleadonan di e...
Na aprel i mei por pasa atrobe angua di corona i di buster den bario
Kralendijk - E luna akí i luna di mei, empleadonan di e departamento di Salubridat Públiko ta den bario pa pasa habitantenan di bario un angua kontra corona i di...
A partir del 20 de abril de 2022, para viajar a Bonaire, todos los viajeros tendrán que rellenar solamente la declaración de salud
Kralendijk - A partir del miércoles 20 de abril de 2022, para viajar a Bonaire, tanto los viajeros vacunados como los no vacunados tendrán que rellenar solamente la declaración de...
For di 20 di aprel 2022 tur biahero mester yena solamente e deklarashon di salú pa biaha pa Boneiru
Kralendijk - For di djárason 20 di aprel 2022, biaheronan bakuná i no bakuná mester yena solamente un deklarashon di salú pa nan biahe pa Boneiru. For di e fecha...
Loes Jaspers ta traspasá su trabou na Salubridat Públiko pa Bert Wolters
Kralendijk - For di 1 di aprel 2022 Loes Jaspers no ta traha mas komo dòkter di komunidat i salú i kombatimentu di malesa di infekshon na departamento di Salubridat...
Departamento di Salubridat Públiko ta lansa djengel pegahoso ‘Biba kuné’
Kralendijk - Departamento di Salubridat Púbiiko a lansa e djengel pegahoso ‘Biba kuné’. A traha ‘Biba kuné’ pa rekordá tur hende kon tene Boneiru salú awor ku no tin medida...


text:
Curaçao Little League Distrito di Caguas ku ta keda Ost-Sentral di Puerto Rico ta konosí komo un di e distritonan mas fuerte den Baseball Little League na Puerto Rico.
Despues ku 5 aña pasa e Pais a ser asotá pa e orkan Maria, kaminda hopi di e instalashonnan, e parkenan deportivo, a keda distruí, e distrito aki su aktividatnan a baha konsiderablemente.
Pa e Torneo di Junior League ku lo tuma lugá di 8 pa 17 di yüli awó, Parque de Villa Blanca, na Caguas lo ta ofisialmente bek den uso. Esaki despues ku trabounan di rekonstrukshon grandi a tuma lugá. Nan a konstruí “warning track”, espasio pa pichernan kalentá i tereno lizu sin buraku.
Esnan ku a traha riba e proyekto aki ta konsiderá e resultado komo un milager.


text:
The content originally appeared on: Diario
Nissan a impacta frontal den takelwagen
ORANJESTAD (AAN): Diabierna algo pasa di 7 or di anochi, un accidente basta pisa a sosode riba caminda di Green Corridor, den cercania di Hyatt Place Hotel.
Eynan un auto Nissan Tiida color blanco a dal den un takelwagen, tur dos bayendo direccion pariba.
E impacto tabata basta fuerte locual a ocasiona cu e parti dilanti di e Nissan a keda totalmente destrui y a laga e chauffeur herida.
Ambulans como tambe Polis a yega na e sitio pa asina atende cu e incidente. Polis a cera e caminda na altura di e rotonde cual ya caba tabata tin trafico stagna.
Paramediconan a atende cu e persona herida den ambulans. E glas di e windshield a keda basta destrui locual ta duna un impresion riba con fuerte e impacto tabata. E takelwagen tambe a haya basta daño.
Diabierna tabata tin un atardi basta druk pa autoridad como tambe pa ambulans cu mester a atende un ke otro suceso rond di Aruba.


text:
Durante e bishita na alkalde di Rotterdam sr. Ahmed Aboutaleb, e alkalde a papia tokante e diferente retonan ku munisipio di Rotterdam ta enfrentando.
Minister Shalten Hato
Durante e bishita na alkalde di Rotterdam sr. Ahmed Aboutaleb, e alkalde a papia tokante e diferente retonan ku munisipio di Rotterdam ta enfrentando. Tambe a papia ku Minister di Hustisia tokante diferente trayekto di mehorashon enkuanto seguridat den e munisipio. E alkalde huntu ku Minister a interkambiá riba puntonan di siguridat ku Kòrsou tambe por aplika k’e meta pa un futuro aún mas seif.


text:
Uw ingezonden brief in de Knipselkrant Curaçao?
Stuur uw brief voor 17:00 uur naar emailadres: [email protected]
Wij publiceren uw brief zonder deze in te korten.
De redactie van de Knipselkrant Curaçao is niet verantwoordelijk voor de inhoud.
Ingezonden stukken die beledigende of discrimeneerende taal inhouden worden door ons niet gepubliceerd.
Vandaag laten we ” FELIX D. PINEDO ” aan het woord…………..
FOR DI momentu ku e minister di e tempu ei, sra. J. Scoop-Constansia, a anunsiá ku penshonadonan lo tin di bai paga 12 porshento di nan entrada pasobra nan no ta traha, mi a publiká un komunikado den kual mi a mustra ku sifras kon desastroso e 12 porshento aki lo bai ta pa penshonadonan.
Den e komunikado aki mi a mustra hasta ku esnan ku ta risibi solamente e penshun di aov tambe lo haña nan konfrontá ku e pago di e prima.
Mi sorpresa ora na momentu ku na februari 2013 a pasa e lei den parlamentu no a eksonerá penshonadonan di por ehèmpel Sehos, Aqualectra i Isla.
Mi a manda kartanan ofishal pa e minister di Kuido di Salú, Medio Ambiente i Naturalesa (GMN) i tambe pa parlamentarionan por medio di presidente di parlamentu.
E kartanan aki a ser ofishalmente registrá na e diferente sekretariadonan.
Dia 2 di mei mi a entregá un karta di obheshon konforme e lei, serka e ‘Uitvoeringsorgaan’ (SVB) den kual mi ta mustra riba e hecho ku e lei ta diskriminatorio, ta promove trato inigual i ta kita derechonan atkirí di penshonadonan di Sehos.
Deskriminatorio i trato inigual pasobra ku un penshonado di Sehos ku ta segurá serka un kompanía di seguro no tin di paga e primanan di e aseguro basiko, mientras penshonadonan ku nan gastunan médiko ta ser kubrí dor di e areglo di pago di gastunan médiko di Sehos, sí mester paga e primanan di e aseguro básiko.
Penshonadonan di Sehos a paga for di añanan 70 un suma chiki i for di 1991 1 porshento di nan salario, pa krea un fondo pa pago di nan gastunan médiko ora nan ta penshonado. Despues di baha ku penshun nan a keda paga 2 porshento di nan entrada(nan) pa ku nan gastunan médiko.
Den dos reunion ku Sehos huntu ku SVB a anunsiá na penhsonadonan ku ta posponé ehekushon di paga prima te 1 di september 2013.
Despues di september Sehos lo kubri 8 porshento di e prima di 10 porshento.
E 2 porshento ku penshonadonan lo paga ta pa kubri e gastunan èkstra den e pakete aktual di areglo di kuido médiko i malesa di penshonadonan di Sehos.
Tambe a pone na konosementu di penshonadonan ku lo retorná e prima ku a retene na fin di mei.
Loke no a sosode te awe.
Pero Sehos i e funkshonarionan di SVB a pidi tur hende bai registra na SVB.
Ami a bisa bon kla ku mi no ta bai registrá i ku mi a skibi un karta di obheshon (‘bezwaarschrift’) na SVB.
Tambe mi a menshoná ku aunke mi ta kompronde ku Sehos ke suavisá e konsekuenshanan finansiero temporalmente, Sehos mester a kana e kaminda serka minister, parlamentu i SVB pa haña eksonerashon total di lei, meskos ku ami a hasi. Huntu ku direktiva di CBV, asosashon penshonadonan Sehos i sindikatonan di Aqualectra nos a tene un reunion ku minister B. Whiteman.
Despues di a pone kada unu, riba su petishon, nos obheshonnan riba papel i manda esakinan den un karta ofishal pa e minister, nos a keda pendiente pa su kontesta despues ku e reuní ku entre otro su konseheronan.
Den e reunion siman pasá ku Penshonadonan Uní bou di ouspisièn di Abvo a tene ku minister-presidènt, minister di GMN i minister di Finansas, kaminda tambe tabata presente e sub-direktor di SVB, mi a bolbe trese mi remarkenan i petishon pa eksonerashon di penshonadonan di Sehos.
Tambe mi a bolbe hasi e petishon pa bini ku un desishon ministerial (‘ministerieel besluit’) pa ehekutá e eksonerashon mas lihe posibel.
Te awe nos ta warda riba desishonnan ku tin di ser tumá dor di esnan kompetente.
Mi sa ku penshonadonan di Sehos i otronan ta sufri bou di e situashon inhustu aki i loke mi tin di bisa ta.
‘I did my best’.
FELIX D. PINEDO
Curaçao


text:
Pronóstiko di tempu pa Kòrsou i bisindario bálido te djadumingu mainta 06:00 o.l., 20 di febrüari 2022.
Pronóstiko
Pronóstiko di tempu pa Kòrsou i bisindario bálido te djadumingu mainta 06:00 o.l., 20 di febrüari 2022.
Kompilá: djasabra 19 di febrüari 2022, 05:00 o.l. (09:00 UTC).
Tempu: Por lo general parsialmente nublá ku chèns pa un áwaseru lokal di durashon kòrtiku.
Temperatura máksimo lo alkansá 30ºC i temperatura mínimo 25ºC.
Solo ta sali 06:56 i ta baha 18:43 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Un área di nubianan ta pasa riba nos region i esakinan por generá algun áwaseru breve i lokalmente riba nos isla durante oranan di mainta. Mas aleu, ta antisipá ku e fluho di bientu lo mantené un forsa moderá.
Kondishon di laman: Moderá ku altura di olanan entre 1 i 1.5 meter (3 i 5 pia).
Fenómeno spesial: Ningun.
Perspektiva te djaluna mainta: Parsialmente nublá i no ta antisipá áwaseru signifikante.
Meteorólogo: Vrutaal.
E próksimo boletin di tempu lo wòrdu publiká djasabra 11:00 o.l. (15:00 UTC).


text:
Pronóstiko di tempu pa Kòrsou i bisindario bálido te djasabra mainta 6:00 o.l., 25 di yüni 2022.
Pronóstiko
Pronóstiko di tempu pa Kòrsou i bisindario bálido te djasabra mainta 6:00 o.l., 25 di yüni 2022.
Kompilá: djabièrnè 24 di yüni 2022, 05:00 o.l. (09:00 UTC).
Tempu: Bientu moderá, de bes enkuando fuerte. Parsialmente nublá i un bista limitá debí na presensia di stof di Sahara.
Temperatura máksimo lo alkansá 32ºC i temperatura mínimo 26ºC.
Solo ta sali 06:13 i ta baha 19:03 o.l.
Bientu: Por lo general direkshon ost i moderá te basta fuerte; forsa 4 te 5 (30 te 39 km/ora, 11 te 21 nudo). Ráfaga de bes en kuando fuerte; forsa 6 (40 te 50 km/ora, 22 te 27 nudo).
Situashon general: Ekstenshon di un área di preshon haltu situá riba osean atlántiko lo mantené un forsa di bientu moderá te basta fuerte den nos region durante di proksimo 24 ora. Stòf di Sahara den nos region un biaha mas ta limitá e visibilidat un poko durante di proksimo dianan. Mas aleu, kondishon atmosfériko ta relativamente seku i pa e motibu aki no ta antisipá formashon di nubianan signifikante kual ta kapas di produsí áwaseru riba nos isla.
Kondishon di laman: Moderá ku altura di olanan entre 1.5 i 2 meter (4 i 7 pia).
Sistemanan tropikal signifikante: Ningun.
Fenómeno spesial: Ningun.
Perspektiva te djadumingu mainta: Por lo general parsialmente nubla ku chèns pa un áwaseru lokal.
Meteorólogo: Rombley


text:
AVB
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo, e di dos ekipo rubiano cu mas campeonato...
More News
-
Club/ 6 years ago
RCA cu dedicashon special na comienso luna di “Down Syndrom” victoria di 11-0
RCA “BIG WHEEL LOTTERY powered by POWERADE & KFC” a presenta nan uniform nobo pa weganan como bishitante, cu logo Down...
-
Division Honor/ 6 years ago
RCA Campeon Copa Betico Croes 2015/2016
E prome minuut nan di wega nos por a ripara cu e wega aki lo por bira un interesante unda den...
-
Division Honor/ 6 years ago
RCA ta pasa pa final Copa Betico Croes ganando River Plate 5-0
Den prome seconde di wega por a ripara cu tabata e derby di capital. Den e prome 15 minuut nan wega...
-
Den e clasico di Santa Cruz Estrella ta gana Caravel
Wega aki tabata uno di hopi importancia pa tur dos ekipo sabiendo cu awor aki nan ta den posicionan di promotie/degradatie. Un...
-
RCA ta kibra invicto di Britannia
Wega a cuminsa hopi tranquil unda tur dos team tabata studiando otro. Den e prome 5 minuut nan por a ripara...
-
Britannia ta gana La Fama 2-0
Diasabra atardi den CD Guillermo Trinidad tabata tin continuacion di campeonato di AVB ora cu Sv Britannia Total Finance a enfrenta...
-
RCA ta gana Dakota 2-1 den “Gran Clasico”
Diamars anochi Soldatnan di Solito ta drenta “Haula di Leon” y despues di un bataya fuerte ta vence contra Abejanan di Dakota...
-
AVB/ 7 years ago
AVB hunto cu KNVB a brinda curso di “Trainers Coach”
Bo ta siña hunga futbol door di practica y siñando di diferente angulo den e disciplina di deporte. Na Aruba tin...
-
RCA campion Copa Don Elias Mansur
Diadomingo atardi den un stadion jen di ambiente y tribune repleto di fanatico DAKOTA Dames ta derota RCA Dames 1-0 pa...


text:
The content originally appeared on: Diario
Van Huffelen bisa cu no tin Aanwijzing na caminda
ORANJESTAD (AAN): Dialuna 20 di juni atardi, durante e conferencia di prensa en conhunto cu Premiernan di Aruba, Curaçao y St. Maarten y Secretario di Estado Alexandra van Huffelen, prensa di Aruba a dirigi varios pregunta tocante e posibilidad pa Aruba haya un aanwijzing pasobra no ta cumpli cu recomendacionnan di CAft.
Secretario di Estado, contestando e preguntanan aki, a indica cu esaki no ta e caso y cu no ta papiando di un aanwijzing.
Secretario di Estado a indica cu simplemente tanto CAft y Gobierno di Aruba ta canando e proceduranan cu tin hancra den ley. Van Huffelen a menciona cu e ta sigur cu den dialogo Gobierno di Aruba y CAft por sali afo di esaki.


text:
Señor ta mi wardador, mi no tin falta di nada. Den cunucu di jerba berde e ta ponemi sosega.
Cu dolor na nos curason nos ta anuncia fayesimiento tragico di:
Alexander Antonio Raven
“mihor conoci como Alex of Chan”. *17-01-1949 †07-05-2022
Na nomber di su:
Mama: †Helena Rosa-Raven y su tata †Johan Jacob Raven
Yiunan: †Alexander Poen Raven Naomi y famia Indirah Alexandra y yiu Christlain
Yiu di criansa Jessica.
Nieto: Jerdonay Nieta: Danisha
Ruman nan: Petronilia (Chichi) y †Octaviano Franken y famia †Silvia y Franklin Lourens y famia Milda y +Bruno Bargues y famia Johan Loginio Raven y famia Judith Raven y famia Rosa-Emelin y Kenlon Chandler y famia Arinda Raven y famia Gilbert y Berverly Raven y famia Lourdes y Robert Krosendijk y famia Astrid Raven y famia
Subrino Stima: Franklin Lourens y famia Demas subrino y subrina nan, primo y prima nan.
Mihor amigonan y amiganan: Carlos Leonora y famia Alejandro Moreta y famia Allice Edwards y famia Gloria Henriquez y famia Charlie Ibarra y famia Ligia Desbarida y famia
Demas famianan: Raven, Rosa, Franken, Bargues, Lourens, Chandler, Gumbs, Jansen, Krosendijk, v/d Hoff, Arends, Rodriguez, Croes, Kelly, Paesch, Brigita, Kalaykhan, Linger, Everts, Dorotaal, Guerero, Doval, Desbarida, de Winter de Cuba, Comenencia, Toppenberg, Cuhfus, Remfrum, Turner, Emerencia, Moreta, Leonora, Edwards, Henriquez, Feliciana, Orman, Cillé
Un Danki di curason na tur cu a mustra atenshon y a haci orashon pa Alexander.
Nos disculpa si nos por a lubida un persona of famia den nos tristeza.
Ta invita tur amigo, bisiña y conoci pa asisti na acto di entiero cu ta tuma lugar Diahuebs 19 mei 2022 pa 4or di atardi, saliendo for di Aurora Funeral Home pa Santana Sabana Basora. Nos difunto stima lo reposa for di 2or di atardi na Aurora Funeral Home


text:
Minister di Salud, Dangui Oduber ta bisa cu manera conoci, na Aruba tin menos caso activo di Covid19 cu na Corsow, siendo cu e codering cu nan ta pone pa Corsow ta geel. E codering geel ta nifica cu e risico di Covid19 ta hopi abao na Corsow. Sinembargo na Aruba, mientras cu nos tin menos caso activo, e codering ta actualmente oraño, cual ta wordo considera un risico mas halto.
Minister Oduber ta bisa cu nan tabata den combersacion cu sr. Paul Blokhuis, stad secretaris di Hulanda, ultimo fin di siman nan a combersa anto a wordo papia riba kico ta e argumentonan uza pa duna Aruba un codering diferente cu Corsow, siendo cu nos situacion na Aruba pa locual ta Covid19 ta miho cu Corsow. E informacion cu a wordo duna ta cu nan ta bezig e siman aki pa haci un re evaluacion di codering di paisnan Caribisch Nederland, y si tur cos ta bon pa otro siman lo bin un codering nobo y probablemente Aruba lo wordo poni den codering geel.
Awe nos a baha bao di 100 caso activo, si nos wak 7 pa 8 siman pasa nos tabata tin riba 1600 caso activo.
Gobierno a bisa cu nan tin un strategia con pa percura pa reduci casonan positivo y casonan activo, nan a pone como meta pa reduci casonan activo bao di 30. “Nos a tuma accionnan concreto, bin cu medidanan, nos a inverti den departamento di salud publico pa percura pa tin miho control riba esnan cu ta den isolacion, nos a inverti den team di task force, y awe nos por bisa cu nos ta contento cu hunto cu e control y comportacion di comunidad di sigui tur protocol, nos a logra reduci casonan activo bao di 100 cu ta sumamente importante”, segun minister Oduber ta splica.
Teniendo na cuenta cu nos ta bay drenta high season den proximo simannan, economia di Aruba mester di dje y nos turismo mester e recuperacion aki cual ta bayendo den bon direccion. Siman pasa tabata tin 20 vuelo for di Merca y 1 di Canada. Desde cu frontera a wordo sera na Maart, ningun diasabra Aruba tabata tin asina hopi vuelo for di Merca. “Nos ta haciendo esfuersonan adicional pa nos por haya e turistanan bin Aruba, turista Mericano y for di Europa. P’esey e codering di Hulanda ta asina importante”, segun minister Oduber.
E mandatario ta bisa cu awe tabata tin un reunion cu Dienst besmettelijke ziekten Aruba unda nan ta bezig ta controla datos pa wak con ta sigui saca personanan cu a haya Covid19 for di lista. Ta importante prome cu saca un persona for di e lista pa ta 100% sigur cu el a bay su dianan, y ora e wordo activa bek den mercado laboral y declara totalmente recupera, cu e no ta contagioso mas pa evita cu mas hende ta wordo contagia.


text:
EAGLE BEACH, Aruba – Januari 02, 2022 – Recientemente Oxford Business Group a puntra “Con e industria turistico por bira net zero?” E contesta ta pa sigui e ehempel di pioneronan manera Bucuti & Tara Beach Resort.
“Hopi resort y hotel na mundo a cuminsa tuma stapnan significativo pa baha nan impacto ambiental. Na 2018 Bucuti & Tara Beach Resort a bira e prome resort den Caribe – y un di e promenan globalmente – pa bira carbon neutral (net zero). Otro resortnan mundialmente a cuminsa sigui nan ehempel,” Oxford Business Group ta reporta.
Mientras mundo ta cuminsa responde na e necesidad urgente pa combati e efectonan di cambio climatico, e cobertura di Oxford Business Group di 27 di januari 2022 ta informa tocante e accion- y plannan di e sector turistico y di esnan cu ta lidera e caminda, entre nan Bucuti & Tara.
E rapport popular a wordo publica riba varios sitio di medionan di comunicacion y riba social media. Websitenan manera Yahoo ta menciona e publicacion riba nan main page pa mercado Norte Americano, locual tin mas di 251 miyon bishitante cada dia. Tambe, e articulo ta trending riba Australian Yahoo Finance, den Energia Oltre (Energy Magazine) na Italia, y tambe como un di e cuatro articulonan destaca riba OilPrice.com, cual tin 320,400 bishitante riba nan website cada dia.
Contrario di lo habitual
Cu e fuerte subida di prijsnan di combustibelnan fossiel, y e realisacion mundialmente di e resultadonan climatico fatal cu nan ta causa, e sector di biahe ta lantando fe sonjo. Aña pasa World Travel & Tourism Council hunto cu e UN Environment Program y Accenture a examina kico ta rekeri pa descarbonisa e sector. Un di cada 10 posicion di trabou den e sector ta forma parti di 8% di emisionnan globalmente. E sector turistico ta esencial pa varios pais, incluyendo Aruba. Pesey nos ta rekeri un cambio inmediatamente.
E solucion ta disponibel pa tur hende
Desde Aruba pa Thailand, te cu Saudi Arabia, y den hopi sector di aviacion, normanan uniforme manera esunnan stipula den e Glasgow Declaration on Climate Action in Tourism y e Paris Agreement, ta inclui obhetivonan basa riba ciencia pa asina genera rapportnan preciso.
Como apoyo adicional pa converti e sector di biahe den un sector net zero, inversionistanan tambe ta tumando na cuenta e factornan Ambiental, Social y di Governancia (Environmental, Social and
1
Governance), conoci como ‘ESG’. E factor etico y di sostenibilidad ta proporciona un imagen mas completo di e hotel su valornan ora e ta wordo valora.
“E mundo hotelero ta subrayando e importancia di bira net zero y tin suficiente guia y recurso pa cuminsa,” Ewald Biemans, Propietario/CEO di Bucuti & Tara Beach Resort, ta conta. “Si nos tur bira net zero hunto nos lo aumenta nos valor como un paraiso vacacional, nos lo preserva nos comunidad y nos lo ta proteha nos medio ambiente cu ta masha vulnerabel aworaki.”
Pa haya sa mas, bishita www.bucuti.com Potretnan ta den e Dropbox folder aki.
Mas informacion tocante Bucuti & Tara Beach Resort
Declara como e prome CarbonNeutral /net zero hotel den Caribe na Augustus 2018, Bucuti & Tara Beach Resort ta un di e Top 10 Hotelnan pa Romanticismo na Mundo (pa di 3 aña consecutivo), No. 1 Hotel den Caribe, No. 1 Hotel pa Romanticismo den Caribe (pa 6 aña consecutivo) y No. 3 Hotel pa Servicio den Caribe. Aruba su principal boutique resort pa adulto so, ta wordo dirigi door di e hotelero y ambientalista renombra, Ewald Biemans, nombra door di Caribbean Journal como e 2017 Caribbean Hotelier of the Year.
E resort ta situa alrededor di e santo blanco di Eagle Beach, locual ta e hogar pa tortuganan marino protegi y a nombra como un di e “Dream Beaches of the World.” Bucuti, awo conoci como e Experiencia di Biahe di Mas Seguro y Saludabel danki na su protocolnan di siguridad hospitalario contra COVID 19 y Aruba su Health & Happiness Code seal, tin 104 guestrooms, suites and penthouses. E ta ofrece sunloungers y sombra pa cada huesped; infinity pool di awa fresco; spa; WiFi; y un iPad cu Skype complimentario pa uzo diario. Cuminda saludabel y premia por wordo disfruta na Elements (dilanti lama), Tara Lounge of cu private beach dining.
Reserva exclusivamente pa su huespednan, e recientemente renoba SandBar ta ofrece cocktails di calidad halto y live-music hunto cu Caribe su prome Healthy Hour. E resort ta TAG Approved como un LGBTQ-friendly hotel. Bucuti, un lider mundial pa turismo sostenibel, tin e proximo eco-certificacionnan: LEED Gold, Green Globe Platinum y Travelife Gold y a wordo nombra e Resort di Mas Sostenibel na Mundo na 2016 door di Green Globe.


text:
MEP a bisa cu e no lo trece medida contra e pueblo. Wel, sin tin un Gobierno mes, ya MEP ta papia di medida cu mester bay bin pa asina e pueblo bay paga. Esaki sigur lo bay ta un sla duro pa e pueblo aki, segun lider di fraccion di AVP, parlamentario Sr. Marlon Sneek.
Segun e parlamentario, e ta haya straño tin cu bay sondea of analisa e parti financiero pa wak decisionnan cu mester wordo carga y/of tuma no politico. Sigur ora cu mira un pais manera esun aki caminda sigur den e ronda cu Gobernador tabata, caminda cu el a sinta cu director di departamento di finansas, unda cu el a trece bon cla, cu e situacion financiero publico, no ta alarmante.
Un país cu no tabata tin su cuentanan anual, awe tin cuenta anual y ta papia di situacion financiero. Un departamento cu a bin ta haci un tremendo trabao. Awe tin raportahe kwartaal, cuminda cu ta duna un bista kico ta pasando cu e parti finansas di e pais, cuanto placa a drenta y sali. Esey ta loke cu tin awe nos dilanti.
Por a mira tambe entre otro APFA cu tambe a bishita gobernador y a splica cu awe, danki na e decisionnan cu a wordo tuma. Si por a corda cu na 2009, ta 60% e dekkingsgraad di e fondonan di APFA tabata, awe ta papia di un dekkingsgraad di 107%. Banda di esaki ta haya un lider den e caso aki MEP, ta papia di desaster cu a keda atras.
Marlon Sneek ta menciona cu ta increibel ora cu scucha e palabranan aki. Prepara kico ta locual cu ta bay bin den direccion di pueblo. Ora cu mira Banco Central ta bisa cu nos posicion financiero a keda solido. Ta Banco Central ta papia aki y sigur e fondonan stabil di APFA, esunnan di SVB despues cu Edwin Jacobs a caba di duna su presentacion. El a papia bon cla y splica con stabil e fondonan ta awe cu no ta papiando di solamente e fondo di pensioen, sino fondo tambe den e caso aki di e parti di ora cu ta bay cu AO, fondo si cesantia, tur e cambionan cu a wordo haci, pa stabilisa e fondonan aki.
Toch ta yama atencion di Sneek, ora cu mira un opdracht duna manera esaki, sigur ora cu mira un Fitch Rating, un compania internacional cu cada bes cu nan ta na Aruba por scucha contrincantenan politico ta grita cu Fitch ta na Aruba, pa prepara pa un rapport devastador. Ora cu un Standard & Poor’s ta na Aruba, ta mesun cos, al igual cu IMF. Ta tres instancia internacional cu a bisa bon cla. IMF a bisa, tremendo trabao e Gobierno aki a haci pa loke ta nos fondonan publico. Sigur pa loke ta den e caso aki e fondonan di SVB, APFA, con Gobierno a salba e fondonan aki, ta increibel. Ora cu lesa rapportnan di un Fitch, di un Standard & Poor’s, e ta bisabo bon cla, cu ta mira un crecemento economico y ta mira tambe den e caso aki un movimento stabil pa e pais aki, pa loke ta e desaroyo di e pais. Pero awe por mira un opdracht cu ta papia di algo di finansas.
Den e mesun rosea ta mira un lider di fraccion di MEP ta papia cu ken ta bay haya nada, pero alabes ta bira di tres cartera cu e lo mester haya. Por mira con simplemente hendenan cu kier bay sinta riba stoel, cu no sa kico nan tin cu bay haci y cu ya ta primintiendo pueblo cu ta medida ta bay bin den nan direccion. Esey ta locual cu por spera e pueblo aki. Papiando di un situacion desastroso cu lo a keda atras, ora bo tin un fondo di APFA, cu un dekkingsgraad di 107%.
Bo no lo bay tin un dolor di cabes cu APFA por lo pronto. Tin un SVB cu dos aña caba ta dunando indexering. Por lo pronto no lo bay tin problema cu e fondonan aki. Bo ta mira un pais cu na 2009, a haya un economia di menos di 13%. Awe Banco Central ta bisa cu pronostico ta mustra cu e economia ta bay crece e aña aki cu 3.4%. A papia di desaster den campaña.
Awe cu nan lo por tin oportunidad di sinta riba stoel di gobernacion atrobe, ta papia di deaster. Ya nos sa caba kico ta biba den mente di e hendenan aki.
Sr. Marlon Sneek a sigui splica cu e aña aki, manera cu nos cifranan ta mustra, ta bay kibra record di barco crucero. Nos lo bay haya riba 750 mil turista. Nunca den e historia di Aruba esaki no a pasa. E aña aki lo bay pasa cu barco crucero y ta papia di desaster.
Ora cu mira un Revpar cu 12%, ora nos mira e Tourism Receipt, di prome kwartaal, 30 miyon riba esun di 2016 y ta papia di desaster? Loke cu lider di MEP ta treciendo dilanti sigur sigur, no ta e berdad un biaha mas y ta simplemente medidanan nan kier bin cun’e pabo, pasobra e Gobierno aki di Gabinete Mike Eman I y II, a demostra cu den un situacion berdaderamente di desaster cu nan a haya. Un Economia di menos di 13%. Den e caso aki, desempleo di 12%. Un refineria cera, a percura pa duna indexering, a percura pa drecha fondo y awe cu nan ta hayando un Gobierno ta draai manera mester ta, e crecemento economico di 3.4%. SVB solido, APFA solido, turismo creciendo. Anto bo ta bin papia di un situacion di desaster? Nan tin cu bin bij. Sigur ora cu mira por ehempel, ora cu CAFT bisa cu e caminda cu e Gobierno aki ta bayendo, ora cu a analisa e midyear report, ta mustra cu nos ta na 0.7% di Depth to GDP, di cual cu nos mester na 0.5% y ainda, e entradanan di VAS no a drenta. Ta bisa caba cu nos no ta bay dal un 0.5%, sino 0.4 of 0.3 ap Depth to GSP.
Awe ta scucha un Evelyn Wever-Croes ta papia di desaster cu a laga atras. Skucha bon kico e lider aki ta trece dilanti. Ta skucha tambe ta papia, entre otro den e caso aki di proyectonan di PPP. Ta parce cu e personanan aki no sa lesa un presupuesto. Si bo mira presupuesto di pais Aruba, 2017, den e presupuesto eynan ta pagando 50% di e totalidad di locual cu mester bay paga na e proyectonan di PPP.
Treciendo mentira dilanti, bisando con tin cu bay paga pa PPP. E pais aki, pagado di belasting, pa medio di bo Gobierno, ta pagando pa e proyectonan di PPP caba, 50% di nan. Es mas, pa loke ta MFAnan cu ta cla, esun na Noord, esun na paradera, tin cu bisa cu locual cu e MFAnan aki ta hayando na entrada, ta mas di loke tin cu paga pa aña na huur of en todo caso na e proyecto di PPP aki. Ta proyectonan cu a sa di demostra di tin e valor agrega mas e país aki y cu ta hiba e pais aki dilanti.
Standard & Poor’s, Fitch ta bira un bon cla, un Outlook stabil, economia creciente, IMF ta elogia den cada un di nan rapportnan, con a scapa e fondonan den e caso aki di pensioen y awe nos ta scucha un líder di MEP ta papia di desaster. Ya sa caba kico ta e direccion cu nan ta bayendo. MEP ta conoci pa medida y nada otro y esey ta loke nan tin pa ofrece un biaha mas. Ta di lamenta ora cu a drenta cas di hende y a priminti nan cu abo lo bin cu otro cos pa nan y awe, sin cu a sinta riba e stoel caba, ya ta papia di medida, ya a traha un opdracht cu ta papia di bay analisa nos situacion financiero. Pesey awe nos tin un CFT, pesey Fitch ta bin cada dos aña, Standard & Poor’s, IMF, agencianan di rating internacional ta na Aruba y ta haciendo na rating. Tin un CAFT cu MEP tin bin cun’e y cu awe nan kier busca un compania, pa bisa nan algo diferente, Sr. Marlon Sneek, lider di fraccion di AVP den parlamento, a splica.


text:
Konfiskashon di dos vehíkulo relashoná ku ladronisia di outo.
KOMUNIKADO DI PRENSA 238 / 2021
2 yüli 2021
Konfiskashon di dos vehíkulo relashoná ku ladronisia di outo.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
En konekshon ku un investigashon ku ta andando, djaweps 1 di yüli 2021, e tim ku ta
enkargá ku ladronsia di outo, a konfiská dos vehíkulo.
Ta trata aki di un Kia Forte shinishi i un Nissan Versa shinishi, ku a keda konfiská den
respektivamente Gato i Kaya Renbak.
Konfiskashon di e vehíkulonan aki ta relashoná ku un detenshon ku e tim a realisá dia
promé di yüni último, unda a hasi detenshon di e hòmber sospechoso M.I.A. di 32 aña di
edat nase na Sürnam.
Investigashon den e kaso aki ta kontinuá.


text:
Aruba
ISA: Ceremonia di Graduacion pa studiantenan di GED-program
Diamars, International School of Aruba a tene su ceremonia di graduacion pa aña escolar 2021-2022, pa e GED program. Dennis Willeford, director di ISA ta amplia.
Esaki tabata e prome graduacion den dos aña, door di COVID-19. E aña aki nan tin un total di 42 graduado. Algun ta di aña pasa, pero mayoria ta di e aña aki. Tin studiante cu a hasta pasa examen e mainta aki, pa nan por forma parti di e ceremonia di graduacion di e aña aki. Ta un dia hopi bunita y ta un logro cu nunca niun hende no por kita for di nan, pa cual nan ta hopi orguyoso di esaki.
ISA ta ofrece tambe e GED program, cu ta e General Education Diploma, cu ta ekivalente na un diploma di scol secundario. E studiantenan ta haci examen den cuater vak, cualnan ta English (ingles), Math (Wiskunde), Science (Scheikunde) y History (Geschiedenis).
Si nan logra pasa tur cuater vak cu exito, nan ta obtene ekivalente na un High School Diploma, cual nan por drenta 97% di tur universidad (College) na Merca.
Pa un relato mas amplio, lesa TREMPAN.


text:
Hesus
Ken Hesus Ta?
Hesus Tabata Djis un Bon Hende?
E motibo dicon Hesus di Nazaret tabatin e influencia di mas grandi den historia riba Tera.
Hesus Ta Dios Todopoderoso?
Kico Hesus a bisa tocante su puesto relaciona cu Dios?
Dicon Hesus Ta Ser Yama Yiu di Dios?
Si Dios no ta tata di Hesus di e mesun manera cu hende ta haya yiu, con anto Hesus ta Yiu di Dios?
Kico e Palabra di Dios Ta? E Por Referi Tambe na un Persona?
Den Bijbel, e expresion aki tin mas cu un nificacion.
Ken Ta e Arcangel Miguel?
E ta conoci pa un otro nomber tambe, kisas esey ta mas conoci pa bo.
Hesus Su Bida Riba Tera
Ki Dia Hesus A Nace?
Haya sa dicon hende ta celebra Pasco dia 25 di december.
Ken e “Tres Reynan” Tabata? Nan A Sigui e “Strea” di Betlehem?
Varios termino cu hende sa uza awe durante e celebracion di fiesta di Pasco no ta aparece den Bijbel.
Expertonan Ta Kere Cu Hesus A Existi?
Lesa e articulo pa haya sa si nan ta kere cu Hesus tabata un persona real of no.
Bijbel Ta Duna un Relato Confiabel di e Bida di Hesus?
Considera algun informacion tocante e Evangelionan y e manuscrito di mas bieu cu tin.
Ki Apariencia Hesus Tabatin?
Bijbel ta duna nos un idea di su apariencia general.
Ki Tempo A Skirbi e Relatonan Tocante e Bida di Hesus?
Cuanto tempo despues di e morto di Hesus nan a skirbi e Evangelionan?
E Morto y Resureccion di Hesus
Dicon Hesus A Muri?
Hopi hende ta conoci cu e siñansa cu Hesus a muri pa nos por biba. Pero con su morto ta beneficia nos?
Ta na Cruz Hesus A Muri?
Hopi hende ta mira cruz como un simbolo di religion cristian. Nos mester uz’e?
E Papel Cu Hesus Tin den Dios Su Proposito
Kere den Hesus Ta Suficiente pa Haya Salbacion?
Bijbel ta bisa cu algun hende ta kere den Hesus pero lo no haya salbacion. Con esey por ta?
Den Ki Sentido e Sacrificio di Hesus Ta un “Rescate pa Hopi” Hende?
Den ki sentido e rescate ta percura liberacion of redencion for di pica?
Dicon Nos Mester Resa den Nomber di Hesus?
Haya sa con nos ta honra e Tata ora nos resa den nomber di Hesus y asina mustra respet pa e posicion di Hesus.


text:
WILLEMSTAD – No ta na Aruba so tabatin fila largo di auto dialuna pa test pa Covid19. Pais bisiña Corsou tambe a raporta fila largo pa esaki. Eynan e cantidad di casonan ta mucho mas hopi cu Aruba, casi doble (e casonan activo total tabata 4249 ayera), y ta premira cu esaki lo sigui aumenta. Dialuna tabatiin 411 caso pa di dos dia consecutivo, cu ta menos si cu e dianan anterior. Segun potret di e portal Extra, filanan tabata largo pa bay e post di GGD na Mundo Nobo. Corsou ta papia di cifranan alarmante.
Clouds: {{current_weather.clouds}}%
Wind ({{current_weather.wind.deg}}): {{current_weather.wind.speed}}{{units_wind}}


text:
Mi tin 70 y mi pareha tin 79. Mi tabata viuda pa 10 aña prome cu nos a topa otro. Aunke bida tawata solitario, mi no tawata buscando un pareha y mi no tawata interesa den sex, pasobra, imaginabo, sex na mi edad, ta cos imposibel…
Nos tawata conoce otro pa 15 aña pero algun luna pasa nos a cuminda combersa tocante e nificacion di bida, kiko bida ta encera. E combersacionnan aki a ocasiona un forma nobo di intimidad.
Mi a pensa cu fisicamente mi no lo tawata por sostene un relacion sexual mas y mi no tawata prepara pa e respuesta di mi curpa ariba un abraso y un sunchi. Pa mi sorpresa, mi no tawata sinti casi ningun inhibicion, y nos a cuminsa un relacion fisico hopi intenso y placentero.
Na comienso, no tawata tin penetracion. Mi pareha a haya remedi prescribi, pero el a nenga di uza esaki. E side-effects tawata mustra hopi malo y ademas, nos tawata disfrutando di nos relacion manera e tawata.
Gradualmente, nos a mira cosnan cambia. Mas confiansa den nos mes y den otro y mas afeccion a resulta den un experiencia mas completo y e placer y exito cu nos a sinti hunto a crea su propio circulo vicioso. Mi no ta sinti necesidad mas, pa conforma mi mes cu falta di sex pa motibo di mi edad. Tampoco mi ta mira pakiko mi mester tene mi mes na opinion of idea di otronan, pa locual ta trata mi bida y mi sexualidad. Mi ta spera di continua dunando y ricibiendo amor y placer pa e resto di mi bida.
Nos ta disfruta di un bida sexual envidiable, sin ningun metodo artificial. Si tempo mi tawata tin 30 aña nan a bisami cu ora mi yega 70 aña mi lo disfruta sex mesun hopi y cu practicamente mesun frecuencia, mi lo no a kere esaki, y probablemente e remarke aki lo a asta disgustami. Pero, keremi. Sex ta manera un bon biña. E ta madura cu edad. Y despues di algun tempo mi a bolbe namora di dje.
Cu 70 aña ainda mi tin un bon bida sexual
Mi tin 70 y mi pareha tin 79. Mi tabata viuda pa 10 aña prome cu nos a topa otro. Aunke bida tawata solitario, mi no tawata buscando un pareha y mi no tawata interesa den sex, pasobra, imaginabo, sex na mi edad, ta cos imposibel…


text:
Kontrol di tráfiko.
KOMUNIKADO DI PRENSA 315 /2022
17 yüni 2022
Kontrol di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 17 di yüni 2022, entre 08.00’or pa 11.30’or personal di Warda di Polis Rio
Canario, Departamentu di Tráfiko i UST a tene kontrol di tráfiko na krusada di Kaya
Wlademir “Coco” Balentien/Schottegatweg Noord i riba Winston Churchillweg.
E kontrol tabata dirigí riba pasamentu den lus korá i kontrol general.
Durante di e kontrolnan aki polis a kontrolá 58 vehíkulo i a parti un total di 39 prosès verbal
pa e siguiente infrakshonnan kometé.
Manehá un vehíkulo:
Pasando den lus kòrá;
Sin karchi di kùr bálido;
Sin seguro bálido;
Sin reibeweis bálido;
Sin faha di seguridat bistí;
Sin plachi di number;
Sin impuesto di outo pagá
Ku glas i winshil di plak skur.
E kontrolnan aki ta kontinuá.


text:
UPDATE polis investigashon asesinato H.Wiels:
Polis a para awe, djaweps 16 di mei 2013, pa 17:40 or un vehikulo riba Winston Churchillweg ku outoridatnan hudisial tabata buska en konekshon ku e asesinato di dia 5 di mei 2013.
Polis a konfiská e vehíkulo aki pa mas investigashon.
Alrededor di 18.30’or polis, den kompania di Fiskal di Ministerio Públiko, a hasi un entrada hudisial den un ofisina di un negoshi di hür outo na Rooi Santu.
Na e sitio aki polis a haña i konfiská un vehíkulo mas i algun otro artíkulo ku ta di importansia pa e investigashon.
E investigashon ta kontinuá.


text:
Fuera di e temanan candente den e conseho di CAft riba presupuesto 2022, tabatin algun aspecto importante cu a haya atencion tambe, pero talvez no a bin dilanti asina fuerte den e debate publico. Ta trata di e hecho cu ainda gobierno ta lidia cu varios empresa estatal cu no por sobrevivi sin subsidio di gobierno, loke ta pidiendo pa un maneho claro a largo plazo di kico ta bay haci den futuro cu esakinan. Ta trata di Serlimar, Arubus NV y Post NV. Bao di e capa di Arubus ta cay tambe Aruparking NV, y bao di Setar tin TeleAruba, cu tambe ta requeri atencion.
Di otro banda ta resulta cu tin diferente departamento gubernamental cu gobierno ta considera transforma den entidad riba nan mes, es decir como persona huridico, sea como NV, fundacion o entidad sui generis. Escogencia di e tipo di entidad na e momento aki no ta asina relevante, pa esey mester evalua y huzga cada caso riba su mes. Loke ta importante na e momento aki ta e analisis y evaluacion di cual caso tin sentido pa haci e transformacion y cual no.
Pero pa cuminza e casonan existente di entidad no solvente. E caso di Serlimar ta bon conoci y comenta. Mester bisa cu huez a tuma e decision corecto pa prolonga e ‘surseance van betaling’ loke ta duna e entidad mas tempo pa keda cla cu su acreedornan. No mester lubida si cu e acreedor principal ta gobierno mes, unda e mal maneho di e empresa mes, bao di influencia politico di diferente gobierno, a conduci na e situacion den cual e empresa ta. E interogante grandi ta kico exactamente ta e plan di gobierno pa Serlimar. E punto di salida ta mas cu cla: si no ta yega na un areglo unda e empresa por logra cobra gran mayoria di su usuarionan, anto nunca Serlimar por yega na un situacion di solvencia, pasobra su fuente mas importante ta e cobranza di e diezmiles di usuario. Y esaki no ta logra nunca sin paso drastico cu… ta causa dolor politico. Atrobe miedo electoral ta parce di ta dicta loke finalmente ta haci o keda sin haci.
E casonan di Post y Arubus ta keda un problema no facil di resolve. Di Post ta conoci cu mundialmente desaroyo den comunicacion a trece cambio drastico den e ‘business model’ di servicio di post, pero fuera di e subsidio anual no ta mira tampoco un escogencia final a largo plazo, unda ta reconoce cu Post mester keda pa cierto servicio indispensable, y ta subsidia esaki. Cu e condicion si cu ta vigila estrictamente kico e compania ta haci y ta limita su mes na su tarea primordial. Como cu comunidad nunca tin un vista riba kico ta pasa den entidadnan estatal cu ta opera bao di secretismo decreta politicamente, ta imposible pa bisa algo sensato di nan situacion.
Arubus ta otro caso, pasobra transporte publico na Aruba tin un problema grandi pa cual no tin solucion. Esey ta e hecho cu a permiti urbanisacion plama riba gran parti di e isla, alrededor di 90 pa 100 km2 ta area den mas o menor grado pobla, loke ta haci imposible, cu un clientela chikito, no mas di 120.000 habitante di cual un gran parti no ta haci uso di transporte publico, pa organiza transporte publico suficiente y cu bon cobertura di e isla. Nos sa cu semper tin e consehonan di exterior pa obliga e compania pa yega na solvencia, y semper ta keda ripiti e litania cu Arubus mester para riba su mes pia, pero talvez mester considera cu esey nunca lo sucede y cu ta mihor pa subsidia. Un cos si, subsidia no mester ta cu wowo cera, permitiendo mal maneho y creando un bari sin bom. Aki nos tin un doble contradiccion, di Arubus cu no por garantiza maneho adecua y gobierno cu no por eherce vigilancia efectivo; manera nan ta bisa na Hulandes anto: “de lamme die de blinde leidt”.
Pa loke ta e actividadnan cu por hiba na un entidad autonomo, por pensa riba varios, entre otro inspeccion di vehiculo, talvez henter inspeccion tecnico. Tambe por considera un entidad separa pa maneha e plantanan di purificacion, despues cu a resulta bon cla cu nos politiconan, di tur color, ta gaña lubida cu mester planifica pa por maneha bon y semper ta na careda ora e situacion bira critico.
Finalmente, loke ta necesario haci di antemano, promer cu cuminza crea hala di entidad nobo, ta evalua henter e sistema actual di privatisacion di tarea gubernamental. Mester por reconoce cu na diferente manera a desvia di un desaroyo sano. Por ehemplo, a ‘independisacion’ di e entidadnan no a limita e influencia politico, sino a crea mas bien mas oportunidad pa patronahe y nepotismo politico. Esaki a conduci den cierto empresa na un nivel di salario barbaro cu no tin ningun relacion cu realidad mas. Te awe ainda no ta mira un maneho cla pa coregi esaki, ta awor Hulanda – atrobe – ta pone presion pa mantene salarionan na un nivel mas hustifica, cuminzando cu e top di e companianan.
Aruba mester di un maneho integral di ‘good corporate governance’ y esey ta bay hopi mas leu cu scucha e supuesto bon intencion di nos Promer Ministro den esaki. Te awe ainda nos no por haya un documento basico di maneho di good corporate governance, danki na e practica invisible di ‘transparencia’.


text:
DEN HAAG – Prome minister di Hulanda Mark Rutte diahuebs a medio menasa cu e ‘ta retira di su funcion, y bay haci algo otro’. E tabata irita durante e debate den Tweede Kamer riba e asunto di ‘delete su mensahenan (sms) di su cellular di marca Nokia, pa falta di suficiente memoria riba su telefon. E corant de Volkskrant a raporta un dia anterior cu e mandatario tabata ‘delete’ mensahenan di su telefon riba propio discrecion y manda loke e tabata kier pa archiva, pa su staf. Algo cu no por segun e corant. A surgi un debate den Tweede Kamer riba e accion aki. Ta partidonan di oposicion mas parti tabatin critica fuerte. Hasta miembronan di coalicion tabatin problema cu esey.
REACCION RUTTE
Rutte mes a reacciona basta fuerte riba e asunto diahuebs. E prome mandatario a sigura cu e tabata manda su sms relevante nan segun regla pa archiva, y nunca a wanta casonan importante atras of scondi. Pero e mensahenan kita, no por wordo haya bek segun e proveedor di cellular. E tabata hopi irita y ta bisa cu e la actua den e spirito di e ley. “Si Kamer no tin confiansa mas (den mi), mi ta bay haci algo otro” e mandatario a bisa, sugeriendoc u e lo retira e ora ey pa ‘bay haci algo otro’. No ta kere si cu e ta bay recuri na un accion asina drastico si, pero e reaccion a hala hopi atencion si. E ta tilda e miembronan di Kamer di ta actua falso, ora cu nan referi cu e lo ta actuando segun un ‘patronchi’. E ta sigura cu e tin un cuero di olifante, pero a adverti e miembronan cu tin un ‘cambio den norma y balor’ tumando lugar. E hecho cu e lo ta bruhando e asunto, simplemente no ta berdad.
DEN HAAG - IR. R.P. (Roald) Lapperre ta bira e Director-General pa Relacionnan den Reino na e ministerio di Asuntunan Interior y Relacionnan den Reino (BZK). Conseho di minister a aproba e proposicion di minister Bruins Slot di Asuntunan Interior y Relacionnan den Reino. E nombramento ta entrante prome di september 2022.
DEN HAAG – ‘Si bo no tin un camber of adres fiho, pospone bo binimento pa Hulanda cu un aña’. Esaki tabata e mensahe cu Arubahuis a manda diahuebs for di Hulanda, pa mustra e seriedad di e situacion pa haya cas. Segun Arubahuis, nan ta den pleno preparacion pa e binimento di e grupo di studiantenan na luna di augustus benidero. Den cuadro di esaki Arubahuis a ricibi diferente signal for di e mentornan cu hopi studiante cu ta biniendo Hulanda te ainda no tin camber of vivienda regla. Tambe cu un cantidad grandi di studiante no a inscribe na tempo pa un vivienda.
AMSTERDAM – Riba varios parti di Hulanda, tabatin avenidanan principal blokia pa cunukeronan rabia pa e maneho di nitrogeno. E blokeo cu tractor a causa filanan hopi largo di varios kilometer. E cunukeronan a sigura cu nan lo sigui cu nan accion mayan tambe debi na e votacion cu lo tin cu tuma lugar e siman aki riba e tema, door di gobierno Hulandes.
ZIERIKZEE – Tin por lo menos un morto y 10 herido di e tornado suak cu a pasa riba ZIerikzee, un ciudad chikito cerca di Rotterdam na Hulanda den fin di siman. Asina e gobierno di Zeeland ta raporta. Tabata papia inicialmente di un hos pero segun Weeronline, ta trata di un tornado suak. Por lo menos 4 cas a perde nan dak, y di otro casnan, e panchinan a wordo ranca door di biento. Tambe varios palo a wordo benta abou y bentana kibra.
DEN HAAG – Conseho di Minister di Reino (RMR) a duna su aprobacion pa Aruba cuminsa cu e proceso di eliminacion di e recorte salarial, mientras cu St Maarten y Corsou tin cu warda un rato mas. Asina secretario di estado Hulandes Alexandra van Huffelen a confirma despues di e reunion. “Aruba a bay di acuerdo caba (cu e condicionan poni:red) pues e por cuminsa (cu e eliminacion di e recorte salarial)”, secretaria van Huffelen a cuminsa na bisa. “St Maarten y Corsou ainda no!”, e mandatario a subraya, indicando cu nan ainda no a bay di acuerdo cu e condicionan.
NIJMEGEN – Seguridad di e clinica TBS Pompekliniek na Nijmegen tabata sa di e huida di dos TBS’rs diamars anochi di e lugar, pero cos a bay asina lihe cu nan no a logra pone man riba e dos personanan en cuestion. Asina e director Edo de Vries a sigura. Un di dos heki cu mester a frustra un intento, despues di 3 aña ainda no ta completa. Tabata diamars anochi cu e dos personanan Luciano Dijkman y Sherwin Windster a logra scapa. Nan a logra haci esaki den un auto cu tabata cla para pa yuda nan. Helicopter a purba busca pero sin exito. Tin un ekipo special en busca di e dos fugitivonan.


text:
Tim di Krísis den deliberashon tokante situashon aktual di COVID-19
Tim di Krísis den deliberashon tokante situashon aktual di COVID-19
Geplaatst op 02 August 2021 dor di Ministerio Asuntunan General i Promé Minister
WILLEMSTAD – Riba djaluna 2 di ougùstùs, miembronan di Tim di Krísis a reuní den Fort Amsterdam pa deliberá tokante situashon di COVID-19 na Kòrsou. Lo bai tin un konferensha di prensa djaweps awor 5 di ougùstùs, kaminda Gobièrnu lo bai duna mas informashon riba e situashon aktual di Kòrsou. Na mes momentu Gobièrnu ta informá ku deliberashonnan lo kontinuá den e dianan benidero.


text:
Empresario na korsou ta hasi kos na nan manera, nan tin un vishon fuerte i nan ta orguyoso di nan isla. Un ehèmpel di esaki ta Tatiana Felix. E ta traha drùm (hopi konosí di Tera Percussions), pero tambe muebel i prenda. Erwin Arkenbout, Representante di Hulanda na Kòrsou, Aruba i Sint Maarten, resientemente a bishitá Tatiana na Skalo pa tende di su plannan pa futuro.
Representashon di Hulanda ta haña sumamente importante pa bishitá yunan di Kòrsou talentoso i tende di nan kiko ta motivá nan i kon nan ta mira pa futuro.


text:
Loke premier Wever-Croes no a splica pueblo ta cu den e grupo di 300 mama y tata di famia tin un cantidad grandi cu no necesariamente ta cay bou di un profiel di coordinador. Tin un grupo grandi cu ta…
Gobernacion ta continuacion caminda bou di ningun circunstancia, por tin argumento valido pa hustifica e hecho cu a manda 200 mama y tata di famia cas, sin entrada y sin perspectiva por lo pronto pa atende cu nan obligacionnan financiero.…
Na Aruba ta tumando lugar actualmente reunionnan di IPKO unda e 4 parlamentonan den Reino ta discuti hunto temanan comun di importancia y tambe comparti experiencia cu otro. Despues di e prome dia Richard Arends, miembro di Staten di partido…
Den e dianan aki Lotto pa deporte ta hopi den bocanan di parlamentarionan di MEP y nan Minister di deporte sr. Oduber. Remarcabel ta e hecho cu ta persisti pa kibra e forma con e organisacion ta trahando pasobra netamente…
E color cu un persona ta wordo bendiciona cune no ta ningun motibo tampoco ta duna otro e derecho di categorisa e persona y compar’e como un macaco. Loke si esaki ta ilustra ta e forma di pensa di fraccion…
Parlamentario pa fraccion di AVP, sr Arthur Dowers a mustra cu tempo cu Minister Presidente actual, Evelyne Wever Croes tabata den oposicion, su partido tabatin un “draaiboek” di gañamento caminda cada bes cu un cifra sali, nan tabata ‘inflate’ esaki…
Un gobierno cu no sa con pa goberna y no sa kico pa haci, ta pone cara di e pais na berguensa, y esaki ta loke miembro di fraccion di AVP, sr Arthur Dowers a declara durante conferencia di prensa,…
No ta na Aruba tin actonan ilicito ta tumando luga pero na Venezuela mes, segun miembro di fraccion di AVP, sr Mike de Meza a mustra den forma categorico relaciona cu tur loke ta wordo treci dilanti for di siman…
“Como generacion nobo nos tin e deber di mantene e balornan cristian-democrata bibo” Na vispera di un aña nobo partido AVP, lidera pa sr. Mike Eman, semper a dirigi su mes na pueblo di Aruba. E biaha aki no tabata…
Lider di AVP, mr Mike Eman: Awe nos Pueblo ta sufri na man di un gobierno di persecusion Den un eloquente discurso Lider di AVP y Ex Promer Minister di Aruba, mr. Mike Eman a mira bek riba e anjanan di…


text:
The content originally appeared on: Diario
Recuperacion di Aruba ta progresa den turbulencia mundial — *Aumento di costo di bida den situacionnan sin perspectiva — *Resultado crisis riba crisis ta inseguridad y caos social mundial
ORANJESTAD(AAN)- “Uno di e asuntonan mas importante cu tur lider na mundo awor mester atende, ta e resultado cu crisis tras crisis tin pa hende y finalmente pa criminalidad.”
For di momento cu instancianan manera Fondo Monetario Internacional y World Bank a anuncia aumento enorme di costo di bida, DIARIO a sigui e resultado cu esaki lo tin pa comunidadnan na mundo.
Kico lo pasa cu planeta tera den un crisis tras di crisis? Pregunta cu tabata base di investigacion cu DIARIO ta sigui haci y cu durante ultimo simanan a splica kico por spera di economia mundial y cuanto placa hende lo mester pa come den un situacion cu ta exigi austeridad severo.
Informacionnan mundial ta keda insistente y ta mustra cu mester sigui tene consideracion cu e hecho cu prijs di cuminda lo subi dramaticamente cu mas cu 30 porciento.
Manera a bini dilanti, economia lo wordo afecta mescos cu entrada di paisnan cu ta depende di economia.
Importante den un democracia ta, kico finalmente e pronosticonan lo nifica pa e hende y con hende lo trata na adapta su mes na e situacion nobo.
“Hende mester ahusta su gastonan sin mas,” expertonan ta mustra. Nan ta indica cu ora papia di un aumento di por lo menos 30 porciento di prijs di cuminda mundialmente, ta papia di e hecho cu loke ta un Florin ta bira 30 cent mas caro.
“Si bo tabata gasta Un Florin, awor mester di Trinta Cent mas,” a bini dilanti. Esaki ta e realidad.
No ta prijs di cuminda so a bira mas caro mientras den e proceso di “crisis riba crisis”, cu a cuminsa pa mundo na 2020 ora economia mundial a cay completamente y na Aruba haci cu ningun hende por a bay traha.
“Na Aruba Gobierno por a duna y te awe ta duna asistencia pa personanan sin entrada. Pero tin hopi pais na mundo y den e region directo di Aruba, cu a cay den pobresa absoluto,” a bini dilanti.
E expertonan a mustra cu na Aruba tambe por papia di un caida di entrada ya cu hopi salario a baha na Aruba.
E situacion mundial ta wordo marca pa falta di placa. Loke paisnan y hende a kere cu e lo tin na entrada prome cu 2020, no a bira realidad. Mester biba cu mucho menos, loke por crea situacionnan serio.
Uno di e factornan cu mester tene na consideracion ta, cu aumento di pobresa ta aumento di crimen tanto local pero tambe importa.
“Nos ta biba den un epoca cu ta fomenta e posibilidad pa haya entrada for di loke ta ilegal,” a wordo trece dilanti.
Criminalidad ta aumenta den problemanan social cu ta un hecho ora mundo, paisnan y hende no tin placa pa gasta manera tabata costumber y sigur ora prijsnan ta subi.
Negoshi di droga. Negoshi den arma. Negoshi ilegal ta haya espacio pa aumenta den un comunidad cu problema social conoci of scondi.
Crisis riba crisis tin tambe un efecto riba hende, cu ta cansa di situacionnan dificil cu ta presenta y cu no ta duna perspectiva.
Rond mundo mas hende kier biaha. “Subi avion y biaha pa otro parti di mundo ta aumenta turismo pero tambe a expresion den hopi caso cu hende tin urgencia pa bandona su realidad di tur dia, tension y cansancio mental,”un informante experto ta splica.
E problema ta cu e “crisis riba crisis” no ta duna indicacion cu e ta termina. E interdependencia di paisnan ta hunga un papel.
E ambiente mundial ta dificil loke ta nifica tension sin placa pa busca recreo den un mundo exigente.
“Caida den entrada; debe cu no por wordo paga; productonan cu a bira mas caro; tension mundial, ta crea e situacionnan den cual criminalidad ta propaga.
Aruba sigur mester pone atencion na e realidad cu su nivel social ta mas halto cu hopi pais den su region. E ta atractivo asina pa negoshi ilegal y criminalidad serio cu ta conecta directamente na acto contra ley.
Importacion scondi ta porta pa criminalidad, cu ta percura pa entrada di loke ta prohibi manera droga y arma.
“Exigencia sumamente pisa ta mara na gobernacion na tur parti di mundo den e crisisnan actual,” a wordo indica na DIARIO cu a wordo presenta cu e economia alternativa cu ta crea su mes den tempo di guera y crisis social.


text:
ORANJESTAD – E promé boramentu di prueba pa gas dilanti kosta di Aruba a pasa. Tin gas? I ki impakto e boramentu tabatin den serkania, por ehèmpel pa turtuga hopi menasá?
E kompania spañó di zeta Repsol no ta bisa si a haña gas. Armando Curet di e kompania di gobièrnu envolví CAP ta bisa ku e boramentu a bai ‘masha fásil’ i ‘sin problema’.
Aktualmente ta studia e resultadonan di e boramentu di prueba. E barku di bora entretantu a bai Kaapstad. Pero a anunsiá mas boramentu.
A tira e produkto residual di e boramentu den laman
Promé ku e boramentu di prueba Repsol a hasi un Environmental Social and Health Impact Assessment (ESHIA) tokante e konsekuenshanan. Den esaki tin pará ku no ta ferwagt daño permanente pa turtuga, pero tambe ku no ta ekskluí molèster temporario.
Tambe ta skibí den e estudio ku lo tira greis di boramentu i líkido di boramentu den laman. E organisashon lokal di turtuga Turtugaruba a hasi pregunta krítiko tokante esaki? “Nan a presentá e estudio i den esaki nan a bisa ku nan ta operá segun sierto direktiva ku e industria ta duna pa esaki”, Richard van der Wal di Turtugaruba ta bisa.
<h5'Sea ta bèrdat òf nò, bo mester kere nan numa. Nos no tin e medionan pa kontrolá esaki 32 kilometer pafó di kosta'
Durante di e investigashon seismológiko anterior ainda Turtugaruba a investigá e konsekuenshanan huntu ku Repsol. Pero e bia aki nò. Asina no a usa un sistema di radar ku ta atvertí e barku di boramentu ora tin un turtuga ta landa den besindario.
Segun Van der Wal esaki, pa motibu di e molèster di boroto ku a ferwagt, tabata ménos nesesario. “E impakto di zonido di e boramentu ta solamente ora nan yega e punto di mas hundu. Pero esaki ta dura solamente algun ora mas pa hasi midimentu èkstra”
Konsiderá riesgo
Pero e fundashon no tin e kapasidat tampoko pa duna kada turtuga un transmisor. “Bo no por duna kada bestia un instalashon di alarma tampoko. Esei no ta práktiko. Bo mester konsiderá riesgonan di un intervenshon asina i e ora ei bo ta konkluí ku pa e parti ei mihó bo no hasié.”
‘Bo no por duna kada bestia un instalashon di alarma tampoko’
E playa di nèshi ku ta keda mas serka di e lugá di bora ku yama Bon Biní 1, ta Fisherman’s Huts, 35 kilometer mas leu. E fundashon no sa si ta falta nèshi.
Faktor
“E impakto berdadero di e boramentu riba e turtuganan nos lo no mira nunka. Nos ta wak e turtuganan ku ta pone webu, i tin bia turtuga ta salta un aña. Tin asina tantu faktor ku ta hunga un papel”, Van der Wal ta konta.


text:
The content originally appeared on: Diario
Cambio di clima mester ta topico na entrada di temporada di horcan — *E cambio den manifestacionnan natural ta e motibo di alarma — *Menos awa den dam pero tambe mas chens di inundacion rapido
ORANJESTAD (AAN) — Condicionnan di tempo na Aruba a cambia.
Na Aruba tabata papia di dos temporada di yobida.
E candelanan di San Juan tabata mustra con e Arubiano a percura pa limpiesa di su cunuco y preparacion pa ora yobidanan presenta pa motibo di pasashinan di horcan den vecindario di Aruba y e posibilidad pa activacion di e Zona di Convergencia Intertropical cu ta bini ariba for di Venezuela.
Den e temporada aki e cantidad di yobida cu strena y lamber, biento fuerte, ta keda registra.
Na November, otro tipo di yobida tabata anuncia su mes na e region. E frentenan friu cu ta baha for di Continente Mericano y ta biaha den direccion Oost, tabata percura pa e yobidanan di Noord Oost Passaat.
Esaki tabata bira e segundo tempo di yobida, cu tabata e momento grandi cu naturalesa tabata entrega agricultornan pa produci cosecha.
Poco poco por nota, cu e situacion a cuminsa cambia.
E situacion lo sigui cambia y esaki ta haci cu Aruba lo mester realisa cu den e tempo nos dilanti e chens pa haya condicionnan di tempo mas severo, ta aumenta.
Den futuro yobidanan produci pa nubianan cu ta crece riba lama Caribe mucho mas cayente, ta bay mas halto.
Mas un nubia crece, mas chens e tin pa produci awacero pisa cu por causa inundacion.
Aki pues Aruba ta confronta situacionnan nobo,.
Continuamente por a mira imagennan bunita di damnan na Aruba, cu ta mustra cu no tin e yobida necesario pa nan yena.
Sinembargo, yobidanan serio y hopi pisa por presenta cualkier momento y inunda cas y propiedadan cu no a prepara nan mes debidamente pa e temporada di horcan, cu por conoce dianan di condicionnan di tempo pisa pa Aruba cu mester prepara su mes.
DIARIO na 2022 cu mas informacion cu nunca, lo guia Aruba, cu si mester cuminsa tene na consideracion cu mester claba dak. Evita cu caminda pa awa bay lama ta wordo blokea.
Ta bon pa den barionan cuminsa atende cu otro manera nos lo splica den mas articulo riba e tema aki.


text:
Ku mira pa Mundial di futbòl U-20 e selekshon di Kòrsou ta debutá awe nochi kontra di Mexico den pre-mundial di futbòl. E selekshon Kurasoleño ta bai buska su lugá den e kuater mihó ekipo nan di e torneo pa asina klasifiká pa Mundial FIFA U-20 na Turkia.
E trabou awe nochi kontra e selekshon di Mexico no ta unu fásil. E selekshon mehikano ku ta kai bou di guia di Sergio Almaguer ta konta ku hungadó nan ku a Sali kampion mundial den e kategoria U-17.
Na tur e selekshon di Kòrsou U-20 a topa na seis okashon kontra e selekshon di Mexico U-20. Den e seis partido nan aki e selekshon di Kòrsou a logra solamente un viktoria, un empate I kuater derota. Kòrsou no a logra nunka ainda empatá, ni gana kontra di Mexico riba teritorio Mehikano.
E selekshon Kurasoleño ta konsistí di e siguiente hungadó nan: kiper: Zeus de la Paz i Jhudamier Marchena. Den defensa: Nathan Martina, Rachid Habat, Vidarrell Merencia, Emmanuel Felomina i Ronald Roosberg. E parti di medio kampo ta konsistí di: Michael Fecunda, Ruchendro Kierindongo, Christopher Isenia, Richenel Lourens, Derwin Martina, Michael Madionis Maria i Yael Eisden. Den e linea ofensivo tin: Liandro Martis, Denzel Slager, Randel Winklaar, Irving van Eijma, Rowendy Schoop i Riginio Cicilia.
E partido aki lo keda transmití bibu i direkto 10’or di anochi ora lokal di Kòrsou pa kanal FoxSoccer òf kanal 706 di TDS.


text:
Publiká riba 13 Mei 2020
For di 15 di aprel último Konseho di Minister a disidí ku ta suspendé pago di tret salarial (loontrede) na e empleado públiko te próksimo aviso. E situashon finansiero, e realidat ekonómiko i tambe sosial di pais a empeorá drástikamente debí na medidanan ku Gobièrnu mester a tuma pa salbaguardiá salubridat públiko relashoná ku e menasa di COVID-19.
Ku e desishon di e ‘lockdown’, Gobièrnu a premirá ku e konsekuensianan lo a bira un desafio tantu den e área di desempleo komo den e área di finansa gubernamental. Gobièrnu no únikamente mester tene kuenta ku interesnan di su empleadonan, pero tambe e interes general ku ta pa promové rekuperashon di ekonomia, baha desempleo i duna sosten finansiero na esnan mas vulnerabel den komunidat.
E responsabilidatnan menshoná a pone ku Gobièrnu mester a skohe entre atendé e situashon di deterioro di pobresa di pais i e pago na tempu pa prestashon di su empleadonan den su posishon komo dunadó di trabou.
E fecha riba kua Gobiernu por paga e tret salarial aki ta keda pendiente. Na momentu di hasi entrega di presupuesto 2021 na Parlamento, por tin un mihó bista riba e posibilidatnan di Gobièrnu pa paga e tret salarial.


text:
Loke ta pasa ora sangura pika bo.
Sangura ta un insecto cu ta disimula y molestia. Hopi biaha bo ta ripara cu bo a wordo pika te despues cu paar minuut of asta oras. E grawatamento, hinchamento, irritation…tur señalnan comun di un pika di sangura. Segun un estudio, tin hende cu geneticamente ta atrae sangura.
E video abou ta demonstra con un sangura ta usa parti di su boca cual ta wordo jama proboscis, pa busca sanger den su victima. E video aki a wordo captura door di Valerie Choumet y su coleganan for di Instituto Pasteur di Paris, nan a observa door di un microscope con un sangura ta haña su caminda den un raton cu ta riba anestesia.
Mane nos por wak, e parti di e sangura su boca cu ta parce un hangua ta hopi flexibel. Esaki ta hasi cu e no mester saka su proboscis cada bes…sino e por busca un area grandi di e victima cu un solo pika.
E sangura su proboscis ta consisti di dos parallel “tubo”, un ta manda e saliva y e otro cu ta chupa e sanger. Ora e sangura haña su cuminda cual ta sanger mane por mira riba e video abou, e ta manda saliva den e victima y e saliva ta traha mane un aspirina y anti-clog, pesey bo no ta sinti e pika immediatamente sino te despues cu e pika a sosede kaba. Mane por wak tambe con e sangura ta chupa e sanger hopi liher. Nan ta “bebe” sanger ongeveer 4 minute generalmente, tin biaha nan ta chupa asina duro cu e por kibra e ader y derama e sanger rond…den e situacion aki e sangura por chupa den paar seconde for di e sanger rondona.
Mane nos a bisa e por tuma minutes, oras pa ripara cu bo a wordo pika pero fuera di esey e hinchamento y grawatamento por keda ongeveer 3 dia, tur esten bo curpa ta produci e antibiotica pa combati e pika/mordi di e sangura. Ta miho pa laga e mordi keto pa no ocasiona mas irritacion y asta infection.
Nos ta urgi pueblo henter pa ta conciente di e peligro cu un pika di sangura por trece cune manera Dengue, Zika y Chikungunya.
Si acaso bo ta sospecha di tin e sintoma nan, hasi un afspraak cu bo docter di cas mesora. Tene rond cas y negoshi limpi. No laga awa para…y si encaso bo no ta sigur ki abo por hasi pa yuda combati e epidemia aki na nos islanan, contacta nos.


text:
Marguérite Marie Sprock-de Rooy,
( Tènis di Mesa)
Deportista – Dirigente Atministrativo – Dirigente Tékniko -Wes
mihó konosí komo Maggy, a nasé dia 22 di sèptèmber 1943.
Maggy a kuminsá práktika e deporte di pinpòn na aña 1963 na Asiento ku 20 aña di edat.. E deporte aki Maggy a práktika aktivamente pa 35 aña largu, i despues a siguí aktivo den funshonnan atministrativo i tékniko pero tambe den e parti di arbitrahe.
Den funshon atministrativo Maggy a fungi 17 aña komo sekretaria di federashon i a tuma su retiro na mart 1993. Maggy su “role model” tabata sra Irene Moreno (Q.e.p.d.) Durante añanan e tabata hungadó, dirigente i alabes entrenadó di hubenilnan (for di 1984) i de e damanan(Liga Pasa Tempu) for di 1985 “Traning” nan tabata tuma lugá na SDK i ku tempu na Sentro Irene Moreno. Na 1985 e’la lanta Liga Pasa Tempu di dama, kual tabata un éksito durante 10 aña. Maggy tabata presidente di su mes tim, esta KFC?shot, ku tabatin entre 60 pa 90 miembro, konsistiendo di hóbennan i hende grandi. E tim a kue diferente titulo,sea kampeon òf sub kampeon individual òf den tim.
Logronan di Maggy Sprock
1966 Tabata Maggy su promé torneo Internashonal “11e Campeonato Norte Central
America i del Caribe” hunga na Kòrsou.
1968 Kampeon dobel + di Tim huntu ku Sra. Nelly Landstra na e “111er Campeonato
Norte-Centra america i del Caribe” (NOSCECA) E ta úniko dama ku a yega di gana un titulo pa Kòrsou
1970 Kampeon Antiano+ kampeon dòbel huntu ku Gloria Croes.
1973 Tripel Kampeon – (single – dobel- mixed dobel: Kampeonato Kòrsou )
1982 Kampeon Antiano (úniko ku a gana un titulo pa Korsou na Aruba).
Kampeon CTTB-cup (+ na 1983, 1985, 1990)
Sub-kampeon CTTBcup na 1984 + 1991 (“Cur. Tafeltennis Bond”)
1983 Di 3 posishon den 1st Antilleann Top 8
1984 Sub-kampeon den 2nd Antillean Top 8
1987 Maggy a sali e mihó hungadó di aña
1988 Tabata Maggy su mihó aña, komo hungado, komo ela logra gana tur 9 torneo di e
aña ei, ku eksepshon di unu, i a Sali “The best player of the year.
1989 E di “31st Caribbean Table Tennis Championships” aki na Kòrsou a wòrdu dediká na
na dje bou di e nòmber “The Maggy Sprock Games” ku partisipashon di 23 pais.
1991 Sub-Kampeon + sub-kampeon den mixed dòbel huntu ku Ronaldi Vos.
1992 Sub-kampeon di Kòrsou+ sub kampeon den dòbel huntu ku sra.Ingrid van de Hilst.
Maggy tabata train di 9 or pa 2or tur djasabra , huntu ku su miembronan di direktiva di KFC/Shot. Hopi evento sosial tabata wòrdu organisá, komo ku e tabata weta su funshon tambe komo un edukador.
Direktiva di KFC/Shot a dediká aña 1996 na su honor.
Na 1997 el’a tuma su retiro total, despues di 34 aña den e deporte, El’a traha ku hopi amor pa e deporte i e tabata stim’é masha tantu mes. Semper el’a boga pa union-disiplina-kompetensia sano- rèspèt pa otro toleransha i komunikashon.
Maggy a pone semper un meta su dilanti i a traha duru pa e logra. Komo ku e tabata mira tur komo un “Challenge”
Maggy a partisipá na kursonan pa dirigente, kurso básiko riba movementu olímpiko (na 1992); kurso pa entrenadó hubenil i tambe di árbitro.
El’a koordiná diferente aktividat di fundraising manera –modeshow bingo, bon-kune feria diferente loteria “fundraising” “dinner”.
Aparte di esaki nan Maggy a fungi komo sekretaria den otro organisashonnan manera Toasmaster i grupo di karnaval.
Paisnan ku Maggy a bishita komo hungadó òf delegado tabata Trinidad& Tobago 2 x Colombia, Nicaragua, Rep. Dominikana, Jamaica, Venezuela, Aruba, Sta.Maarten Bonaire.
1989 Maggy a representá Kòrsou komo delegado na Weganan Mundial di Tènis di Mesa na
Dortmund (Alemania) huntu ku un tim
1990 Pa Komité Olímpiko el’a partisipá na Weganan Sentro Americano i del Caribe na
Mexico. Komo Chaperonne di e ramonan : Bowling , Tiru, Esgrima, Tènis di Mesa i atletismo.
1991 Chaperonne di nos softball-team nashonal (18 persona) na e di XI Weganan
Panamerikano i del CARIBE” NA Santiago de Cuba.
Maggy 8 biaha tabata kampeon di Kòrsou.
Na 1970,1973,1975,1981,1982,1984,1988.)
Maggy tabata e úniko dama ku a yega di gana un título pa Kòrsou den un kompetensha Antiano, e tin un rekòrt di 105 título ganá.
.
Tambe Maggy a fundá Liga Pasa Tempu pa damas, kua tabata masha eksitoso durante di 10 aña largu.
Den funshon tékniko Maggy a optené su sertifikado di entrenadó.
Otro sertifikado ku Maggy a risibí ta esun di su partisipashon na “International Umpires and Referees”.
.
Maggy a representá Kòrsou na masha hopi okashon na e siguiente paisnan: Aruba, kaminda Maggy a sali kampeon Antiano den single i dòbel, tambe den turneonan na Trinidad & Tobago, Colombia, Repúblika Dominicano, Jamaica, Venezuela. Na Alemania komo delegado pa Weganan Mundial. Na Mexico komo chaperone di entre otro pinpòn na Weganan Sentroamérikano i di Karibe, i na Cuba na Weganan Panamericano.
Na 1989 tabatin e “31st Caribbean Table Tennis Championship” organisá na Kòrsou, dediká na Maggy.


text:
Partido MAN ta solidario ku Pueblo di Ukraïna i ta kondená e invashon militar Ruso.
Partido MAN ta solidario ku Pueblo di Ukraïna i ta kondená e invashon militar Ruso.
Meskos ku henter mundu, partido MAN tambe a tuma nota di e invashon militar di
parti Rusia na Ukraïna, un pais soberano na e parti oriental di e kontinente Oropeo.
Gran mayoría di paisnan na mundu a desaprobá i asta kondená e akshon béliko
aki di parti Rusia, ku no tin hustifikashon.
Pueblo di Ukraïna a keda konfrontá ku un invashon militar di e ehérsito di Rusia,
kousando destrukshon, konsternashon i pániko bou di e poblashon den henter e país.
E situashon aki a provoká un huida masal di suidadanonan, ku di forma obligá mester skohe
pa bandoná nan país, den desesperashon pa salba nan bida i di nan famia.
E akshon militar Ruso na Ukraïna ta violá tratadonan internashonal ku ta protegá
integridat di pueblonan i outonomía di paisnan. Alabes e akshon ta kousando hopi sufrimentu
humano i tin konsekuensianan sosial i ekonómiko grave pa e pueblo di Ukraïna.
Partido MAN su fundeshi ta e ideología sosial-demókrata, ku ta basá riba prinsipionan
fundamental manera: Dignidat humano, Igualdat, Hustisia sosial, Libertat i Solidaridat.
Tur e prinsipionan aki ta relashoná ku derechonan humano básiko, soberanía di
di nashonnan i derecho di pueblonan, pa biba den un ambiente di pas i trankilidat.
Den kuadro di prinsipionan fundamental di partido MAN esta,
Solidaridat ku pueblonan di tur nashon, Dignidat humano ta sentral i Libertat,
partido MAN komo un partido sosial-demókrata ku tin 51 aña di eksistensia,
ta ekspresá siguiente posishon:
Partido MAN:
– ta kondená e invashon militar Ruso di forma enérgiko
– ta ekspresá solidaridat fuerte ku Pueblo di Ukraïna
– ta apelá na Pueblo di Rusia, pa éksigí un ko-eksistensia den pas ku nan pueblo bisiña
– ta hasi un yamada urgente na Gobièrnu di Rusia, pa para tur aktividat militar
na Ukraïna i retirá su trupanan for teritorio di Ukraïna
– ta pidi organisashonnan afiliá na “Sosial Internasional”, pa ekspresá Solidaridat
ku e Pueblo di Ukraïna.
Willemstad, 28 di febrüari 2022
Partido MAN
Drs. Yves “Payo” Schoop Dr. Ivan “Steven” Martina Roland Ignacio
Presidente Lider Polítiko Sekretrario General


text:
BEIJING, China — E radio telescopio mas grandi na mundo, a cuminsa busca señalnan for di strea y galaxianan y...Read more
CHICAGO, Illinois - Riba e campus di e universidad di Illinios, sigur nuebe persona a wordo tira. E tirador lo...Read more
BOGOTA, Colombia - Despues cu Aeronautica Civil a suspende operacionnan aereo riba e pista zuid di Aeropuerto El Dorado di...Read more
Un homber Britanico, kende a biba den ceronan di Alpen como un cabrito pa tres dia, a gana un di...Read more
MIAMI, Florida - Jose Fernandez, e lansado di Marlins di Miami, kende a scapa for di Cuba pa converti den...Read more
BANGKOK, Tailandia – Polis di Tailandia a detene tres homber - dos di nan Mericano - despues cu su agentenan...Read more
GABON - Corte constitucional di Gabon a sostene e victoria electoral di presidente Ali Bongo, nengando e yamadanan di oposicion...Read more
CARTAGENA, Colombia - Integrantenan di e secretariado di FARC a sali diasabra rumbo Cartagena de Indias unda cu lo tuma...Read more
LAWRENCE, Massachusetts - Un video cu por kibra un curason a bay online mustrando un mucha di dos aña gritando...Read more
PLAYAS DEL CARMEN, Mexico - Emma Alicia Paz Ayala, un hoben Mexicano kende tabata pa casa, su despedida di soltera...Read more
BELGICA - Muchanan di eerste klas di Lanakense Sint-Vincentiusschool a pensa prome tabata trata aki di un popchi, segun e...Read more
GWINNETT, Georgia - Polis ta spera cu un hende por yuda identifica dos ladron. Nan a wordo gara riba camara...Read more
Den caso cu "no" gana den e plebiscito di dia 2 di October riba e acuerdo di paz seya entre...Read more
FBI ta tirando un bista riba un hack di e computer di staff di Cas Blanco cu aparentemente a caba...Read more
Anastacia Yankova, un Rusa profesional di MMA y considera como e luchado di mas bunita, a mustra riba su cuenta...Read more
TOKYO, Hapon - Un teremoto di magnitud 6.4 a sacudi diabierna zuidoost di Tokyo, segun Servicio Geologico di Merca a...Read more
ARMENTIERES, Francia - Polis Frances a detene dos agente Belga cu tabata transporta den nan ven 13 imigrante pa un...Read more
MERCA - Yahoo a confirma diahuebs cu informacion a wordo horta "asocia cu por lo menos 500 miyon di cuenta...Read more
CARACAS, Venezuela - Venezolanonan por cuminsa dicidi riba un referendum otro aña, si presidente Nicolas Maduro por sigui na mando....Read more
CHALOTTE, North Carolina - Pa di dos anochi diaranson, e protestanan pa e morto di un homber color scur na...Read more


text: Diahuebs mainta e Metal Shark di Wardacosta ta hasi control rutinario riba e boto local Matrialista cu tawata bini for di suit. Di lew por a nota dos persona abordo di e boto. Na momento ku e personal di Wardacosta a jega serka di e boto a nota tres persona scondi den cabina. Despues di un investigacion preliminario ta resulta cu dos di e personanan abordo ta indocumenta y a wordo buska dor di e boto na Venezuela. E dos indocumentadonan ta pendiente investigacion di outoridatnan local den nan caso. E capitan y su tripulante, ambos personanan local, a wordo deteni pa traficacion di hende pendiente mas investigacion.


text:
ORANJESTAD: Diabierna atardi Minister Endy Croes a haci un bishita di cortesia na ‘Walk your Talk Bootcamp Boxing’ di sr. Rambo Flanegin. Pa basta tempo caba e organisacion ta brinda atencion na mucha y hobennan unda nan ta entrena tur dia den siman tanto na Carnival Village, Rooi Frances y Linear Park. Y asina forma nos hobennan cu bon disciplina pa nan bira un bon ciudadano pa comunidad. Minister Endy Croes a haya oportunidad di wak e entrenamento y a participa tambe activamente pa motiva e hobennan.
Sr. Rambo Flanegin ta gradici e mandatario di Deporte pa su gesto pa duna nos dies par di glove pa por sigui train nos hobennan y preparanan pa entre otro boxeo, kick boxing y pa MMA. Finalisando Minister Endy Croes ta gradici sr. Rambo Flanegin y Walk Your Talk Bootcamp pe excelente trabou cu nan ta haciendo! Sigui cu bon trabou!


text:
EINDHOVEN, Hulanda – Jürgen Locadia a ópera su amandel nan i ku esaki lo no ta disponibel durante di e próksimo siman nan pa e ekipo di PSV. Locadia tabata ke warda te final di temporada pa hasi e operashon aki, pero dor di molèster di e amandel nan e mester a kambia idea segun staf médiko di PSV.
No mas ku un luna pasa Locadia mester a kanselá su partisipashon ku e selekshon U-21 di Hulanda pa motibu di kebrante di salu. No ta konosí ku esaki tambe tabata pa motibu di su amandel nan. Locadia a hunga 13 partido ku PSV e temporada aki i tin sinku gol na su nòmber.